Izvor: RTS, 02.Dec.2020, 17:52\nŠef diplomatije EU, Žosep Borelj rekao je da EU neće biti cela bez Zapadnog Balkana, ali i upozorava da zemlje regiona mogu napredovati ka članstvu samo ako "stoje zajedno, ujedinjenih glava i srca u nalaženju zajedničkih osnova".\nŽosep Borelj je u video-poruci, povodom debate u Spoljnpolitičkom odboru Evropskog >> Pročitaj celu vest na sajtu RTS << parlamenta o situaciji na Zapadnom Balkanu 25 godina nakon Dejtona, naveo da potpisivanje Dejtonskog sporazuma predstavlja važan čin za celu Evropu.\n"Nakon 25 godina od potpisivanje Dejtona, zemlje regina se odlučno pomeraju, svaka svojom brzinom, ka EU", kaže Borelj.\nPored reformskih obaveza neophodnih za napredak na putu evrointegracija, Borelj insistira i na pomirenju.\nŠef diplomatije EU, Žosep Borelj rekao je danas da EU neće biti cela bez Zapadnog Balkna...Ali i upozorava da zemlje regiona mogu napredovati ka članstvu samo ako ”stoje zajedno, ujedinjenih glava i srca u nalaženju zajedničkih osnova”...Žosep Borelj je u video poruci, povodom debate u Spoljnpolitičkom...


Home / Internet prodavnica kontaktnih sočiva\nNa internet prodavnici Optike Lukić možete brzo i lako kupiti kontaktna sočiva po veoma povoljnim cenama i besplatnom isporukom u Srbiji. Tradicija od 10 godina, veliki broj zadovoljnih kupaca i naša stručnost su dokaz da ste na pravom mestu.\nOdaberite kontaktna sočiva koja vama najviše odgovaraju bilo da su dnevna ili mesečna, odnosno da li vam trebaju torična ili multifokalna. Takođe u ponudi imamo i sočiva u boji sa dioptrijom i bez. Na vam je samo da odaberete šta želite, poručite i mi ćemo vam besplatno dostaviti.\n2.650,00 RSD Izaberite opcije\nKupovinom kontaktnih sočiva putem internet prodavnice sigurno ostvarujete najniže cene a najbitnije od svega je da dobijate originalnu robu sa računom i poreklom.\nProcedura naručivanja je jednostavna, odaberite željena kontaktna sočiva bilo da su dnevna, mesečna, multifokalna, torična ili sočiva u boji, dodajte u korpu, nastavite sa plaćanjem, popunite gde vam se isporučuje odabrana roba i kada vam stigne na adresu platićete pouzećem.\nTakođe ako nemate vremena i u žurbi ste pozovite nas na telefon 011/2722 059 svakog dana od 8 do 19 časova i poručite svoje kontaktno sočivo.


Razmena teritorija Srbije i Kosova "bi bila veoma opasna", izjavio je izaslanik EU Miroslav Lajčak francuskom listu Mond (Le Monde) naveo da je dijalog zastao zbog izbora na Kosovu, ali da je Evropska unija (EU) zadovoljna što je vraćeno ključno važno jedinstvo sa SAD u politici prema Zapadnom Balkanu.\n"Ništa nije završeno dok sve nije završeno", rekao je Lajčak u vezi s ciljem da se u dijalogu postigne sveobuhvatni sporazum Beograd-Priština, ali je naglasio da ljudi u vladi američkog predsednika Džozefa Bajdena (Joseph Biden) zaduženi za Balkan "osećaju istorijsku odgovornost zbog političke i ljudske angažovanosti svoje zemlje u tom regionu".\nSpecijalni izaslanik EU za dijalog je rekao da je EU ranije sarađivala s novim američkim državnim sekretarom Entonijem Blinkenom (Anthony) i zamenikom sekretara za politička pitanja Viktorijom Nuland (Victoria).\n"Sa njima smo radili u prošlosti i znamo njihova mišljenja... Američko-evropsko jedinstvo je ključni činilac za uspeh na Balkanu", rekao je Lajčak.\nOn je naveo da je EU obnovila dijalog Beograd-Priština "ne tako što se krenulo u tehničke pregovore, već da bi se postigao sveobuhvatan i obavezujući ; sporazum".\nSpecijalni izaslanik EU je predočio da dijalog zasad nije moguć zbog predstojećih izbora na Kosovu i rekao: "Nadamo se da ćemo na temelju onoga iz prošle godine nastaviti pregovore čim dođe do formiranja nove vlade(u Prištini)".\nUz to, Evropska unija je, po njegovim rečima, mnogo uložila u politiku "evropeizacije i uključivanja Balkana u evropsku porodicu, a to podrazumeva izgradnju multietničkih demokratskih društava" te je\n"ponovno crtanje granica oprečno tom idealu i značilo bi da smo doživeli neuspeh", ukazao je Lajčak.


Dotok iz izvorišta Bolje sestre smanjen sedam puta: Upitno snabdijevanje primorja u narednim godinama – Regionalni vodovod\nDotok iz izvorišta Bolje sestre smanjen sedam puta: Upitno snabdijevanje primorja u narednim godinama\nJuly 12, 2021 July 12, 2021 By admininfinit3 Comment Closed\nBeogradska firma Energoprojekt Hidroinženjering nedvosmisleno utvrdila da je pad izdašnosti direktna posljedica nelegalne eksploatacije šljunka iz korita rijeke Morače, kao i radova na regulaciji te rijeke.\nIzdašnost vodoizvorišta Bolje sestre, iz kojeg se snabdijeva primorje, smanjena je sa 2.660 litara po sekundi iz 2005. godine na 334 litra u 2020.\nMinistar ekologije Ratko Mitrović je 15. juna saopštio da je beogradska firma Energoprojekt Hidroinženjering nedvosmisleno utvrdila da je pad izdašnosti direktna posljedica nelegalne eksploatacije šljunka iz korita rijeke Morače, kao i radova na regulaciji te rijeke.\nKao što je TV Vijesti zabilježila, uprkos zabrani, sa obale Morače bageri i kamioni i dalje nesmetano odnose milione kubika šljunka.\n“Eksploatacija šljunka iz korita rijeke Morače je definitivno, 100 posto uticala na izvorište Bolje sestre i na lokalne podzemne vode”, kazao je mještanin Grbavaca Blažo Mirotić.\nNovi odbor direktora Regionalnog vodovoda je 2. jula smijenio direktora Gorana Jevrića upravo zbog ovog problema. Jevrić, inače kadar DPS-a, brani se da je riječ o političkim optužbama nove vlasti te da je preduzimao sve mjere kako bi zaštitio izvorište od nelegalnih radova na Morači.\nNovi direktor Josip Đurašković za našu televiziju kaže da će uraditi sve kako bi spriječio dalji pad izdašnosti.\n“Bojim se da se više nikad neće vratiti ona izdašnost koja je bila prije 2010. godine ali ono što je naše da pokušamo da sačuvamo ono što imamo i da uradimo sve što je u našoj moći da saniramo štetu”, kazao je Đurašković.\nHidrolog Darko Novaković, koji je radio prva istraživanja o izdašnosti izvorišta, međutim tvrdi, da zaključci koji pad dotoka vode dovode u vezu sa nelegalnim radovima na Morači, ne mogu biti pouzdani.\nNije dokazan uticaj rijeke Morače, nije definisan bolje da kažem, nemamo ni poslije 15 godina definisan sliv izvorišta dakle nemamo prostor na kome se formira ta voda preko koga teče do samog mjesta isticaja, onda prosto, svako zaključivanje o uzrocima pada izdašnosti, možemo tretirati samo kao pretpostavku”, smatra Novaković.\nOn smatra da pad izdašnosti treba posmatrati odvojeno od problema eksploatacije šljunka.\n“To nema značajan uticaj, ne pravdajući eksploataciju šljunka i devastaciju prostora, to je sasvim druga problematika”, kaže Novaković.\nIpak, novi direktor bliži je stavu stručnjaka iz Beograda a to ilustruje i ovim podatkom.\n“Kad je počela eksploatacija šljunka i regulacija korita, to vrijeme pada izdašnosti se neposredno dešava tačno u tom, kada se krenulo u taj projekat.”\nU ministarstvima ekologije i poljoprivrede tvrde da nisu nadležni za to što se šljunak nemilice vadi iz Morače.\nIz Uprave za vode su kazali da te odgovore treba tražiti u policiji i tužilaštvu.\n“Svako ko se u ovom momentu tamo nađe krši zakon a ja mislim da to uopšte nije teško ustanoviti da se vrlo lako može tome stati na kraj, samo ako ima volje”, tvrdi Đurašković.\nU međuvremenu barski vodovod koji se dijelom snabdijeva i sa izvorišta Bolje sestre, apelovao je na građane da racionalnije troše vodu jer bi moglo doći do restrikcija.\nIz Regionalnog vodovoda ipak poručuju da će ove sezone biti dovoljno vode za sve opštine ali da li će tako biti i narednih godina – nije izvjesno.\nAktuelno, Arhiva, Novosti, RV u medijima\nArhiva po mjesecima Select Month September 2021 August 2021 July 2021 June 2021 April 2021 March 2021 February 2021 January 2021 December 2020 November 2020 August 2020 June 2020 May 2020 April 2020 March 2020 February 2020 January 2020 December 2019 November 2019 October 2019 August 2019 July 2019 January 2019 December 2018 November 2018 October 2018 September 2018 August 2018 July 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 February 2017 December 2016 November 2016 October 2016 September 2016 October 2014 August 2014\nU špicu sezone sve opštine su tražile više vode\nRadovi do kraja mjeseca


Šestomesečnih tehničkih pregleda za vozila starija od 15 godina, ipak, neće biti, ali će testiranje automobila pre registracije biti mnogo rigoroznije nego do sada. Najbitnija novina tek usvojenog Pravilnika o tehničkom pregledu vozila nije ni zaživela, a biće ukinuta. To je potvrdio ministar unutrašnjih poslova Nebojša Stefanović i naglasio da istakao je da će se tehnički pregledi vozila održavati jednom godišnje,što je do sada i bila praksa. U saobraćajnoj policiji naglašavaju da će dupli tehnički pregledi biti ukinuti najkasnije tokom leta.\nNaime prema Pravilniku o tehničkom pregledu vozila prvi šestomesečni pregledi trebalo je da se održe tek 5. januara 2019. godine, a do tada će se odredba ukinuti. Moguće je da se to uradi već narednih dana u okviru Predloga zakona o izmenama i dopunama Zakona o bezbednosti saobraćaja ili u junu odnosno julu. Stavka o duplim tehničkim pregledima predviđena je još Zakonom o bezbednosti u saobraćaju iz 2009. godine, ali nikad nije primenjivana.


Promovisano 30 doktora nauka na Univerzitetu u Banjaluci Promovisano 30 doktora nauka na Univerzitetu u Banjaluci\nObjavljeno: 8. 11. 2019 u 15:36h\nRektor Univerziteta u Banjaluci Radoslav Gajanin danas je u ovom gradu u naučni stepen doktor nauka promovisao 30 kandidata iz različitih naučnih oblasti, te istakao kvalitet njihovih disertacija koji je potvrđen objavljivanjem u međunarodnim časopisima.\nGajanin je prije svečane promocije doktora nauka Univerziteta u Banjaluci, u okviru obilježavanja 44 godine Univerziteta, novinarima rekao da je ova visokoškolska ustanova radila na povećanju kvaliteta naučno-istraživačkog rada, što se vidi iz doktorskih disertacija.\n“Doktorandi su prije odbrane bili u obavezi da dokažu kvalitet svog doktorskog rada objavljivanjem radova u međunarodnim časopisima. Na tome insistiramo i to nam je potvrda kvaliteta odgovarajućih disertacija”, pojasnio je Gajanin.\nPrema njegovim riječima, na Univerzitetu godišnje doktorira oko 30 kandidata.\n“Sa tog aspekta smo zadovoljni, jer broj godišnjih disertacija nije pao bez obzira što smo uveli dodatne kriterijume. Naši doktorandi uložili su dodatni napor da bi svoja istraživanja publikovali, što njima pomaže da postanu vidljivi i citirani, ali i fakultetima i Univerzitetu”, ocijenio je Gajanin.\nOn smatra da nije dobro što je na nekim univerzitetima broj disertacija drastično porastao, navodeći da je banjalučki Univerzitet to spriječio provjerom kvaliteta disertacija.\nDekan Filozofskog fakulteta Univerziteta u Banjaluci Srđan Dušanić rekao je da mu je čast da danas dva kandidata ovog fakulteta, iz oblasti pedagoških nauka, dobijaju zvanje doktora.\n“Dodatna vrijednost onih koji danas dobijaju to priznanje jeste to što su realizovali svoje doktorate u periodu kada smo postavili pooštrene uslove za započinjanje ovog procesa, za prijavu i odbranu doktorata. Oni su prije nego što su došli do ove odbrane objavili određeni broj radova na međunarodnim listama, što daje dodatnu snagu i značaj i kandidatima i njihovim doktoratima”, rekao je Dušanić.\nDoktor nauka iz oblasti fizičke kulture Nenad Rađević rekao je da je na doktorskim studijima stekao odgovarajući nivo znanja koja planira uspješno da primijeni u teoriji i praksi s ciljem unapređenja pozicije Univerziteta u regionu i šire.\nTagovi: BanjalukaObrazovanjeUniverzitet u Banjaluci


Održana radionica za studente o pokretanju vlastitog biznisa |\nStart / Fakulteti i Akademije / Održana radionica za studente o pokretanju vlastitog biznisa\nStudentski preduzetnički inkubator Ekonomskog fakulteta Pale organizovao je u ponedjeljak, 27. maja, prvu radionicu pod nazivom „Kako pokrenuti vlastiti biznis“ s ciljem da se studentima pruže osnovne informacije o razvoju biznisa, registraciji i vrednovanju poslovne ideje, te o obezbjeđivanju finansijskih sredstava za početak poslovanja.\nDekan Ekonomskog fakulteta Pale Radomir Božić rekao je novinarima da je prvi projekat „Inkubator malog biznisa“ bio veoma uspješan i da je zaključeno oko 15 ugovora.\n„Interesovanja koja su bila registrovana u tom prvom pozivu su bili razlozi da raspišemo i drugi javni poziv. Razgovarali smo sa novoprijavljenim kandidatima, tako da nas raduje da ima zainteresovanih koji će se susretati sa različitim poslovnim idejama“, istakao je Božić.\nOn smatra da su na dobrom putu i da će nastaviti intenzivnije da rade sa prijavljenim članovima inkubatora iz prvog i drugog poziva.\nBožić je rekao da aktivnost Ekonomskog fakulteta oko inkubatora polako prevazilazi njihova inicijalna očekivanja, te da su fokusirani da obezbijede dodatna finansijska sredstva za njihovo finansiranje.\n„Jako je važno da smo napravili partnersku strukturu koju osim Ekonomskog fakulteta čine sve lokalne zajednice na nivou Grada Istočno Sarajevo i opština Rogatica, a uključen je i Zavod za zapošljavanje Republike Srpske i Razvojna agencija Istočno Sarajevo“, naveo je Božić.\nRukovodilac studentskog preduzetničkog inkubatora Damjan Danilović kaže da inkubator uspješno radi tri mjeseca, da su u prvom pozivu imali 13 korisnika od kojih je jedan registrovani biznis, te da je ostvaren i drugi poziv sa 13 prijava od čega je pet registrovanih preduzeća.\nOn je naveo da će novi korisnici biti edukovani o finansiranju, uslovima osnivanja, administraciji i dobiti najšira saznanja od različitih profesora o tome šta je sve bitno da bi se vodio biznis.\nČlan studentskog preduzetničkog inkubatora Bojana Turuntaš istakla je da aktivno učestvuje u realizaciji ovog projekta, da su na dobrom putu jer su za tri mjeseca uspjeli da okupe oko 30 članova preduzetnika inkubatora, među kojima je veliki broj registrovanih preduzeća.\nOna je dodala da spajaju preduzetnike sa finansijerima i da su na putu da ostvare svoj budžet za finansijsku podršku novim preduzećima.\nStudentski preduzetnički inkubator pruža usluge besplatnog kancelarijskog prostora sa pokrivenim režijskim troškovima, kao i usluge konsaltinga i posredovanja u obezbjeđivanju sredstava za započinjanje preduzetničke aktivnosti.\nPrethodna U Andrićgradu počela sa radom Ljetna škola molekularne medicine\nSljedeća Studenti i profesori u akciji dobrovoljnog darivanja krvi


Poštovani, ja i muž bismo potpisali ugovor o doživotnom izdržavanju sa dvoje starijih ljudi kojima je pre tri i po godine poginuo sin jedinac. Mene zanima da li su oni duzni da o tome blagovremeno obaveste svoje potencijalne naslednike, jer bi oni nama u tom ugovoru ostavili kuću? Kako da budemo sigurni da je ugovor podjednako dobro sastavljen za obe strane jer se u pravo ne razumemo?\nUgovorom o doživotnom izdržavanju obavezuje se primalac izdržavanja da se posle njegove smrti na davaoca izdržavanja prenese svojina tačno određenih stvari ili kakva druga prava, a davalac izdržavanja se obavezuje da ga, kao naknadu za to, izdržava i da se brine o njemu do kraja njegovog života i da ga posle smrti sahrani (ćlan 194. stav 1. Zakona o nasleđivanju). Ako što drugo nije ugovoreno,obaveza izdržavanja naročito obuhvata obezbeđivanje stanovanja, hrane, odeće I obuće, odgovarajuću negu u bolesti i starosti, troškove lečenja i davanja za svakodnevne uobičajene potrebe (član 194. stav 3).\nUgovor možete sačiniti sami, a možete zahtevati od suda da ga sačini. Potrebno je da se obratite nadležnom sudu sa zahtevom za sačinjavanje ugovora i da zakažete ročište na kome ćete potpisati ugovor i koji će sudija overiti svojim pečatom. Da bi ovaj ugovor bio punovažan, mora biti sastavljen u pismenom obliku i overen od strane nadležnog sudije. Prethodno je sudija dužan da ugovor pročita i da primaoca izdržavanja upozori da imovina koja se ostavlja davaocu izdržavanja ne ulazi u njegovu zaostavštinu i da se njom ne mogu namiriti nužni naslednici.\nNakon zaključenja ugovora, svoje pravo iz ugovora možete obezbediti upisom u javnoj knjizi (katastar nepokretnosti ili zamljišne knjige).


Subota, 26.09.2020 19:58\n19.09.2020 18:27 fkmetalac.rs\nSunčan septembarski dan, na prelepom stadionu “Metalac” doneo nam je uzbudljivu superligašku predstavu. Metalac je otvorio meč na najbolji mogući način, pogotkom u 8′. Strelac “sa kreča” bio je Katanić. Mladost pokušava da dođe do izjednačenja, ali im to igrači Metalca ne dopuštaju do kraja poluvremena. Napadala je Mladost u drugom poluvremenu, Metalac uspevao da odoli sve do 86′ kada je...\n12.09.2020 20:17 H.D. Vujanović\nUvodni minuti su protekli u međusobnom ispitivanju snaga, igralo se oprezno sa obe strane. Međutim u 8. minutu Gajić u duelu sa Kokirom greši pred svojim golom, lopta dolazi do usamljenog Katanića koji je sa 14 metara šalje iznad gola. Kazna je stigla samo minut kasnije, Putinčanin je uputio ne toliko snažan koliko precizan udarac sa ivice šesnaesterca, lopta se od stative odbija u gol za...\n11.09.2020 13:19 FK Voždovac\nFudbaleri Voždovca u subotu od 17č dočekuju ekipu Metalca iz Gornjeg Milanovca u utakmici sedmog kola Ling Long Super lige Srbije. Ovo će biti prilika da se naporan rad i dobri rezultati u reprezentativnoj pauzi krunišu prvom pobedom ”kod kuće” s obzirom da su Zmajevi iz tri utakmice kao domaćini osvojili samo bod. U dvonedeljnoj pauzi, Voždovac je odigrao jednu prijateljsku utakmicu...\n10.09.2020 08:55 Ašković\nU Gornjem Milanovcu dvonedeljnu pauzu su iskoristili da rade na detaljima, kako bi bili još bolji u odnosu na prethodne partije.- Težili smo da unapredimo igru kroz detalje koji su nam nedostajali u prethodnih šest kola. Odigrali smo prijateljsku utakmicu sa sa Mačvom u Šapcu (1:0) i dao sam priliku igračima sa manjom minutažom, kako bi ostali u takmičarskom ritmu - upoznaje nas sa radom u...\n31.08.2020 17:55 Ašković\nMetalac je od novajlija sakupio najviše bodova. Poslednji bod u duelu sa Čukaričkim vredi više od toga. Nije domaćin bio na zavidnom nivou, priznaje trener Žarko Lazetić. - Odigrali smo jedni od slabijih utakmica, i nismo bili na željenom nivou. Beograđani su bili favoriti, to ne sporim, ali smo pokazali karakter protiv kvalitetnog i iskusnog sastava "brđana". Dobro smo ušli u meč i...\n28.08.2020 21:47 FK Čukarički\nČukarički je osvojio bod na gostovanju Metalcu. Bili su belo-crni bolji rival, stvorili su više šansi, ali ni jednu nisu iskoristili, pa su se oiz Gornjeg Milanovca vratili sa samo jednim bodom – 0:0. Nekoliko prinudnih izmena morao je da načini trener Čukaričkog Aleksandar Veselinović, u odsustvu povređenih Endijaea i Ezea i suspendovanog Kovača, šansu u Gornjem Milanovcu od starta dobili...\n27.08.2020 09:29 FK Čukarički\nPoslednji meč pred reprezentativnu pauzu Čukarički će odigrati protiv Metalca u Gornjem Milanovcu (petak, 19 časova). Oba tima će u ovaj meč ući sa odličnim raspoloženjem, Brđani posle četvrte ovosezonske pobede, teško izvojevane, protiv OFK Bačke (1:0), domaćin posle velikog trijumfa protiv TSC-a u Senti (3:2). Čak trojica igrača u aktuelnom sastavu Čukaričkog nekad su bili članovi...\n26.08.2020 16:34 FK Čukarički\nJedan od derbija šestog kola Super lige Srbije biće igran u Gornjem Milanovcu, gde će povratnik u drušvo najboljih, ekipa Metalca, ugostiti Čukarički (petak 19 časova). Zanimljivo, Brđani imaju trojicu igrača koji su ostavili prilično dubok trag u Gornjem Milanovcu. Nikola Ćirković je za ovaj klub odigrao čak 115 mečeva, 28 puta je bio strelac. Doduše, tada je igrao na poziciji napadača, a...\nJedinstvo Paraćin - Mladost 2:2 LIVE Drugo poluvreme\nJedinstvo Paraćin - Mladost 2:2 LIVE Prvo poluvreme\nJedinstvo (R) - Zemun 4:2\nDimitrije Tucović - Pepeljevac\nBSK - Polet 1:1\nVucinic14 je podelio utakmicu\nOFK Remont 1959 - Malba\nProleter - Borac (P) 9:0\nRadnicki1923 i još 5 korisnika su tipovali utakmicu\nAlens je podelio utakmicu\nRadnički (S) - Mladost APA 1:1


Nova tehnika čuvanja namirnica znatno smanjila otpad › Made-in-Germany.rs\nNova tehnika čuvanja namirnica znatno smanjila otpad\nNajveći nemački lanac supermarketa „Edeka“ i tehnološka kompanija „Apeel Sciences“ iz SAD pronašli su inventivnu tehniku za produženje veka trajanja voća i povrća u trgovinama, uz istovremeno znatno smanjenje količina otpada od hrane.\nZahvaljujući novoj tehnici ostvareni su impresivni rezultati sa avokadom, čiji je otpad smanjen za čak 50%, a prodaja povećana za 20%, zbog čega partneri na ovom poslu najavljuju da će tehniku sada isprobati i na pomorandžama i mandarinama, prenosi eKapija.\nInače, američka kompanija iz Kalifornije razvila je poseban premaz kojim se tretira voće kako bi mu se produžila svežina. Ovaj zaštitni sloj zasnovan je na tankom polimernom filmu koji su biljke razvile tokom evolucije. Ove molekule naučnici su pretvorili u puder koji može da se rastvori u vodi, a ova mešavina može da udvostruči, pa čak i učetvorostruči vek hrane.\n– Kada koristimo rešenja iz prirode da bismo smanjili otpad od hrane, svako je na dobitku: prodavci hrane, kupci i životna sredina – poručio je direktor Apeel Sciences James Rogers.\nInovaciju američke kompanije primetio je nemački trgovinski lanac Edeka, koji je u prvoj polovini ove godine započeo opsežno pilot testiranje, tretirajući ovim premazom prvo avokado u 2.900 radnji širom Nemačke. Tokom 12 nedelja testiranja praćeni su prodaja i količina otpada, a kao što je već rečeno, rezultati su bili impresivni uz znatno veće zadovoljstvo mušterija.\nNaime, ovako tretirani avokado zadržava vlažnost i smanjuje oksidaciju, čime se obezbeđuje dugotrajna svežina i duži život voća u prodavnicama. Ovako dobri rezultati testiranja potakli su trgovinski lanac da počne da primenjuje ovaj sistem u 11.000 prodavnica širom zemlje, a u planu je proširenje metoda i na druge kategorije voća i povrća, prvenstveno citrusa.\nPrema podacima Ujedinjenih nacija, godišnje se baci oko trećina proizvedene hrane, što iznosi oko 1,3 milijarde tona. Procene govore da u Nemačkoj svaka osoba godišnje baci u smeće 75 kilograma hrane, koju više od trećine čine voće i povrće.\nBosch povećao prihode i planira nova zapošljavanja\nOd MiG na 25/08/2020 / AKTUELNO / Ostavite komentar


Podrška i partnerstvo Republike Srbije u ispunjavanju ciljeva i principa Pokreta nesvrstanih zemalja\nGovor prvog potpredsednika Vlade Srbije i ministra spoljnih poslova Ivice Dačića na Ministarskom sastanku Pokreta nesvrstanih zemalja koji se održava u Bakuu:\nVelika mi je čast i zadovoljstvo da, nastavljajući višegodišnju tradiciju kontinuiranog učešća na skupovima Pokreta nesvrstanih zemalja, prisustvujem i današnjem sastanku u Bakuu. Želeo bih da izrazim zahvalnost prijateljskom Azerbejdzanu na toplom gostoprimstvu i izvanrednoj organizaciji sastanka.\nSrbija pridaje veliki značaj i visoko ceni saradnju koju ostvaruje sa Pokretom nesvrstanih. Ponosni smo na naše istorijske prijateljske veze sa državama Pokreta i želimo da nastavimo produbljivanje i intenziviranje političke, ekonomske i kulturno-prosvetne saradnje, kao i zajedničke napore na podršci multilateralizmu i globalnom poretku zasnovanom na poštovanju međunarodnog prava. Želeo bih da podsetim da je bivša Jugoslavija bila jedan od osnivača Pokreta nesvrstanih, kao i da je Prvi samit nesvrstanih bio održan u Beogradu 1961. godine.\nIzražavamo punu podršku poštovanju principa suvereniteta i političke nezavisnosti kao temeljima na kojima treba da počivaju međunarodni mir i bezbednost, kao i negovanje prijateljskih odnosa i saradnje između država. Verujemo da je svet zasnovan na vladavini prava i poštovanju ljudskih prava i dostojanstva svakog čoveka, žene i deteta, bez obzira na njihovo poreklo, veru, etničku ili bilo koju drugu pripadnost, jedina zdrava osnova za mir i održiv razvoj.\nSrbija je, nažalost, na sopstvenom primeru iskusila posledice nepoštovanja međunarodnog prava, teritorijalnog integriteta i suvereniteta. Suočila se sa stranom vojnom agresijom na svojoj teritoriji, progonom stanovništva i uništavanjem vekovima stare kulturne i verske baštine, pokušajem secesionizma, kao i sve izraženijim teritorijalnim pretenzijama od strane jedne susedne države usmerenih ka srpskoj pokrajini Kosovu i Metohiji.\nU skladu sa pravno obavezujućom rezolucijom Saveta bezbednosti Ujedinjenih nacija 1244 (1999), usvojenom na osnovu Glave VII Povelje UN-a, Kosovo i Metohija je autonomna pokrajina u sastavu Republike Srbije, pod upravom Misije privremene uprave UN-a na Kosovu – UNMIK. Srbija, braneći svoj suverenitet i teritorijalni integritet, u isto vreme brani i međunarodno pravo, Povelju Ujedinjenih nacija, vrhovni autoritet Saveta bezbednosti na planu očuvanja međunarodnog mira i bezbednosti. Naša zemlja je uverena u pravednost angažovanja u zaštiti svog nacionalnog i istorijskog identiteta.\nPostizanje političkog rešenja za pitanje Kosova i Metohije je nacionalni prioritet Republike Srbije. Smatramo da se do trajnog i održivog rešenja može doći jedino dijalogom, kompromisom, kao i poštovanjem i implementacijom dogovorenog. Srbija se snažno protivi svakom pokušaju nametanja unilateralnih, protivpravnih postupaka i zbog toga što oni ne doprinose atmosferi podsticajnoj za dalji tok dijaloga koji je u prekidu. Mi smo uvereni da je upravo za obnovu dijaloga i u interesu stabilnosti čitavog regiona, neophodno izbegavanje štetnih inicijativa, poput zahteva za prijem tzv. Kosova u međunarodne organizacije.\nDozvolite da vas podsetim da su PIS u Prištini, svega dva meseca nakon što je njihov zahtev za prijem u Interpol, u novembru prošle godine u Dubaiju, odbijen velikom većinom glasova država članica Interpola, koje su se jasno usprotivile politizaciji i zloupotrebi međunarodnih organizacija, ponovo podnele zahtev u januaru o. g. I sada, nakon devet meseci, pred sam početak nedavno završenog ovogodišnjeg zasedanja Generalne skupštine Interpola u Čileu, odlučili su da povuku svoju kandidaturu, uvidevši da bi i ovaj put njihov zahtev bio odbačen i to od strane još većeg broja država.\nUprkos jednostranim potezima Prištine, Srbija ostaje posvećena iznalaženju kompromisnog rešenja za pitanje statusa KiM koje će obezbediti trajni mir i stabilnost, a u više prilika smo pokazali spremnost da se do takvog rešenja dođe.\nOvom prilikom želim da ponovim izraze zahvalnosti svim državama koje ne priznaju jednostrano proglašenu nezavisnost takozvanog Kosova i nesebično podržavaju naše napore za očuvanje teritorijalne celovitosti Republike Srbije. Želim da naglasim da je, samo u prethodne dve godine, poštujući argumentaciju Srbije, ukupno 15 država povuklo odluku o priznanju JPNK, što je postupak koji neizmerno cenimo. Pozivam i sve one države koje su priznale JPNK, da još jednom dobro razmotre svoju odluku i dalekosežne posledice takvog presedana ne samo za Srbiju i Balkan, već i druge zemlje i regione širom sveta, da povuku svoje priznanje i daju šansu dijalogu i postizanju rešenja u okvirima međunarodnog prava i u skladu sa Rezolucijom Saveta bezbednosti Ujedinjenih nacija 1244, a u cilju obezbeđivanja trajnog i održivog mira, stabilnosti i napretka za sve.\nSavremeni svet se nalazi pred suviše velikim, transnacionalnim, izazovima, da bi bilo koja zemlja, uključujući i one najveće, mogla da ih rešava samostalno. Isto se odnosi i na velike ekonomske i društvene mogućnosti koje nam pružaju moderna tehnološka i naučna dostignuća. Samo zajedničkim naporima, međusobnim uvažavanjem i saradnjom možemo se uspešno suočiti sa globalnim pretnjama i izazovima, poput terorizma i klimatskih promena, i, sa druge strane, iskoristiti sve potencijale tehnološkog i naučnog napretka i ubrzati razvoj.\nSrbija snažno podržava multilateralizam i jačanje multilateralne efikasnosti smatramo suštinski važnim. Verujemo da se samo zajedničkim delovanjem, međusobnim usaglašavanjem i uvažavanjem, mogu naći odgovori u suočavanju sa narastajućim globalnim izazovima, koji zahtevaju posvećen angažman svih multilateralnih foruma. Povelja Ujedinjenih nacija i Bandunški principi i dalje su jednako aktuelni i važni danas kao i u trenutku njihovog nastajanja. Značaj poštovanja multilateralnih principa i međunarodnog prava potvrđen je i na 141. zasedanju Skupštine Interparlamentarne unije koja je ranije ovog meseca održana u Beogradu, uz učešće preko 150 delegacija nacionalnih parlamenata i oko 2000 učesnika iz čitavog sveta.\nPridajemo izuzetan značaj ciljevima održivog razvoja i sprovođenju Agende 2030, čemu pristupamo odgovorno i ozbiljno. Uvereni smo da Agenda predstavlja suštinsku komponentu globalnih napora u cilju pozitivne transformacije savremenog sveta. Iskorenjivanje siromaštva, povećanje zaposlenosti, posebno među mladima, ekonomski rast, veća inkluzivnost i unapređenje kvaliteta sistema obrazovanja i zdravstvene zaštite, kao i ostvarivanje pune rodne ravnopravnosti i sprečavanja nasilja nad ženama, osnova su naše razvojne strategije.\nŽelim posebno da naglasim značaj i ulogu povezivanja mladih iz svih krajeva sveta, uključujući i one koji su međusobno geografski veoma udaljeni, kao važne komponente zbližavanja i međusobnog upoznavanja naroda i država. Vlada Republike Srbije pridaje veliku važnost programu stipendiranja mladih iz zemalja članica i posmatrača Pokreta nesvrstanih u okviru projekta „Svet u Srbiji". Zahvaljujući ovom programu, do ove godine se ukupno 427 studenata iz zemalja članica i posmatrača Pokreta nesvrstanih zemalja školovalo na najboljim univerzitetima u R. Srbiji, a mi se iskreno nadamo da će ovaj broj u godinama koje dolaze nastaviti da raste.\nNa kraju svog izlaganja, iskreno želim da vam poručim da možete da računate na prijateljstvo, dobronamernost, moju ličnu podršku i partnerstvo Republike Srbije u ispunjavanju ciljeva i principa Pokreta nesvrstanih zemalja i izgradnji boljeg sveta za generacije koje dolaze.\nKljučne reči: Azerbejdžan Ivica Dačić Pokret nesvrstanih zemalja


Kako sebi olakšati kupovinu i uštedeti vreme – Sve prednosti online šopinga | Saznaj Lako\nKupovina nije stala tokom pandemije korona virusa, samo se preselila na onlajn platforme. Sve više ljudi otkriva prednosti ovog vida šopinga, i vrlo brzo su postali pravi stručnjaci za pretraživanje sajtova i pronalazak najboljih ponuda. Internet prodavnice su doživele pravu ekspanziju i revoluciju kada su pogodnosti onlajn kupovine u pitanju. Razvitak brojnih opcija prilikom kupovine i olakšavanje kupcima da brže i jednostavnije pronađu određeni artikal, čine ovaj vid kupovine jednim od kandidata za uspešnu budućnost kada je kupovina u pitanju.\nDostupnost informacija o proizvodu\nKada kupujete u radnji, teško da ćete otići na sajt prodavnice kako biste pročitali sve informacije o proizvodu koji kupujete i saznali sve ono što vas zanima. Često ni sami prodavci nisu upućeni u sve pojedinosti kada su u pitanju informacije koje vas zanimaju, te se može desiti da dođe do propusta. Kako biste izbegli ove nesuglasice, birajte onlajn kupovinu jer ćete na sajtu na kom kupujete moći da pronađete sve informacije koje vas zanimaju. Pored toga, možete dodatno da istražite proizvod i pretražite iskustva drugih kupaca.\nDiskretnost pri kupovini\nOdlazak u prodavnicu nekima predstavlja problem zbog proizvoda koje kupuju. Ukoliko želite da kupite sve ono što vam treba bez znatiželjnih pogleda ostalih prisutnih u radnji, obavite šoping iz udobnosti vašeg doma. Kako se danas sve može pronaći u onlajn prodavnicama, bez sumnje ćete naći odgovarajući proizvod koji će za nekoliko dana stići na vašu kućnu adresu, bez svedoka koji će vam pokvariti osećaj kupovine. Ovo je bitan faktor i za one koji ne vole da ćaskaju sa prodavcima jer će u svega nekolko koraka kupiti proizvod koji žele, bez potrebe da troše vreme na nepotrebne razgovore.\nLako pretraživanje proizvoda\nProdavnice često menjaju mesto određenih artikala kako bi vas uputile na proizvode koji se slabije prodaju. Ovaj mali trik je uspešan, te ukoliko ste nekad pohrlili u određeni kutak radnje i niste pronašli ono što vam treba, sigurno ste impulsivno kupili neki drugi proizvod. Preglednost proizvoda i brojni filteri koji će vas odvesti tačno do onoga što vam treba, glavna su odlika dobro urađenog sajta Shoppster koji vam pomaže da obavite svoju kupovinu. Kako su svi proizvodi kategorisani pravilno, pretraga ide brzo, omogućavajući vam uštedu vremena.\nSve radnje imaju radno vreme i ukoliko ste propustili neku akciju ili rasprodaju i niste stigli u prodavnicu pre zatvaranja, uvek možete da se oslonite na onlajn kupovinu. Ova prednost je posebno značajna onima koji dugo ostaju na poslu i žele da svoje slobodno vreme provedu sa porodicom. Kupovina stvari onlajn traje svega nekoliko minuta i predstavlja olakšanje u odnosu na odlazak u prodavnicu koji zahteva mnogo više vremena. Potrebno je da znate šta želite da kupite kako biste izbegli dugo lutanje po sajtu i da u okviru vašeg budžeta pronađete najbolji mogući proizvod.\nPrazne ruke za šoping\nPostoji tip ljudi koji odlazak u šoping pretvaraju u celodnevnu avanturu što se na kraju završava jurnjavom po tržnim centrima sa prepunim rukama raznih kesa i proizvoda. Ako stvari kupujete onlajn, ovo vam neće predstavljati problem. Bićete u mogućnosti da pretražujete brojne prodavnice bez čekanja u redovima i sa praznim rukama kako biste mogli da nastavite pretraživanje sajtova. Sve naručene stvari će stići na vašu kućnu adresu, ostavljajući vam samo da ih unesete u svoj dom, što je mnogo jednostavnije od njihovog nošenja iz radnje.\nUkoliko ste imali nekih nedoumica, sve one će se raspršiti već sa prvom onlajn kupovinom i osećajem da ste u nekoliko minuta uradili ono za šta bi vam bilo potrebno nekoliko sati, dosta živaca i puno energije. Onlajn šoping je budućnost i vreme je da se i vi pridružite najboljem načinu da provedete vaše slobodno vreme.


PAVEL DOMONJI: Šta ćemo sad? | Autonomija\nDakle, šta ćemo sada, kada su nam, da budem patetičan, i Bog, i Međunarodni sud pravde, okrenuli leđa? Najkraće rečeno – ništa. Politička klasa će, kao i do sada, nastaviti sa svojim bajanjem, njeni glasnogovornici sa tihim diskreditovanjem suda, instrumentalizovani kler sa buncanjem o svetoj srpskoj zemlji, a mi kao da nas se ništa od toga ne dotiče.\nPošto Međunarodni sud nije dao mišljenje koje bi je zadovoljilo, politička klasa je spremna da na jesenjem zasedanju Generalne skupštine UN caru Lazaru učini izvesnu ponudu, ne bi li, nesebično žrtvujući još neku godinu naših života, vremena i para, izdejstvovala nove pregovore o statusu Kosova.\nU svetu koji nije pravljen prema Kantovom nacrtu, takvo nastojanje deluje veoma dirljivo. Ali, ako je već sada jasno da od novih pregovora o statusu Kosova nema ništa, zašto, onda, na njima insistiraju srbijanski vlastodršci?\nZato da dobiju na vremenu i izbegnu pitanje odgovornosti. To izbegavanje ima i svoju tamniju stranu, a ona se, kako smo mogli čuti u prvim reakcijama na odluku suda, sastoji u uverenju da na ovom svetu ima pravde za sve, samo je nema za Srbe, da je mišljenje suda sramno i politički obojeno, ali da drugačije nije ni moglo biti, jer sudije koje su za njega glasale najvećim delom dolaze iz zemalja čije su vlade priznale nezavisnost Kosova.\nMožda sudije u Srbiji i deluju kao produžena ruka izvršne vlasti, ali je teško poverovati da je to slučaj i sa sudijama Međunarodnog suda pravde. Uostalom, ako je tako, ako vlada nema poverenja u međunarodne ustanove i institucije, zašto je, onda, insistirala na mišljenju suda? Najpre je zahtevala da se sud izjasni, a kada je ovaj to i učinio, prebacila mu je da nije razumeo pitanje.\nOvdašnji vlastodršci poseduju doista retku osobinu – oni gotovo da ne propuštaju priliku da se iskažu kao nesolidni i neodgovorni partneri. Zahvaljujući njima, stvari su sada potpuno u rukama međunarodne zajednice. A njen stav je više nego jasan – nema novih pregovora o statusu Kosova, ali se može i treba pregovarati o položaju Srba na Kosovu.\nOd Srbije se, dakle, ne zahteva priznanje nezavisnosti, nego kooperativnost u iznalaženju povoljnog rešenja za kosovske Srbe. Problem je, međutim, u tome što se u Srbiji takva vrsta kooperativnosti razume kao prvi korak u pravcu priznavanju nezavisnosti. Da učini taj korak i prizna kosovsku nezavisnost srbijanska vlada nema kuraži, baš kao što nema kuraži ni da prizna da je njena tapija na Kosovo već dugo nevažeća, da je Srbija sve više statista u vlastitoj stvari, da je njen manevarski prostor potpuno sužen, kredibilitet ruiniran, a pozivanje na međunarodno pravo farsa.\nOva vlada nije izgubila Kosovo, ona je taj gubitak učinila ponižavajućim. Najveći uspeh njene „kosovske politike“ je u tome što je uspela da oživi stara reakcionarna uverenja, što je politiku vratila u naručje sudbine, što je nametnula stojicizam kao način života i što nam je omogućila da se – u njenom, dakako, najboljem interesu – i dalje ponašamo kao da nismo odavde.


Tanjug 14. juna 2022. 09:43\nBRISEL, 14. juna ( Tanjug) – Spoljnopolitički odbor Evropskog parlamenta (EP) je sa 50 glasova ”za” i pet ”glasova” protiv jutros usvojio tekst izveštaja o Srbiji kojim se izražava podrška EP „budućem članstvu Srbije u EU”, ali i podseća da kredibilna perspektiva proširenja zahteva angažman u neophodnim reformama i privrženost evropskim standardima i vrednostima.\nU tekstu izveštaja amandamnima je ubačeno i da se od Srbije i Kosova očekuje potpisivanje pravnoopbavezujućeg sporazuma o normalizaciji odnosa ”zasnovanog na međusobnom priznanju” što je prvi put da se međusobno priznanje pominje u zvaničnom dokumetu institucije EU kao potrebno rešenje dijaloga Beograda i Prištine.\nIzvestilac EP za Srbiju, Vladimir Bilčik, kaže da je neophodno da ”posle izbora u aprilu 2022. i ruskog agresorskog rata”, partneri u Srbiji shvate koliko je hitno napredovati na evropskom putu.\n”Izveštaj za 2021.godnu odražava političku realnost u Srbiji sa posebnim fokusom na važnost tekućih reformi i usklađivanja. Napominjemo da se može učniti više da se odlučno krene ka EU i kao izvestilac EP spreman sam da radim zajedno sa novim rukovodstvom u Beogradu kako bismo pomogli u postizanju pozitivnih promena za evropsku Srbiju”, poručio je Bilčik.\nEvropski parlamentarci pohvalno su se odredili prema napretku koji je u Srbiji postignut u razvoju funkcionalne tržišne ekonomije, kao i prema saradnji koji Srbija pokazuje u upravaljanju migracijama.


ATP lista: Novak na kraju 12, Španac prvi, Bugarin treći – Sport\nATP lista: Novak na kraju 12, Španac prvi, Bugarin treći\nPosle završenog Mastersa u Londonu poznata je lista rangiranih igrača za 2017. godinu.\nNajbolji srpski teniser ikada Novak Djoković godinu na ATP listi završio je kao 12. na svetu, Filip Krajinović kao 34, a Viktor Troicki kao 55\nTitulu najboljeg tenisera sveta odavno je obezbedio Rafael Nadal, koji je posle povlačenja sa Završnog Mastersa smanjio prednost u odnosu na Rodžera Federera. ’Bik sa Maljorke’ je sezonu završio sa 10. 645 bodova, 1040 više od Švajcarca.\nNajveći uspeh u odnosu na ostvario Grigor Dimitrov koji je osvajanjem Londona godinu završio na trećem mestu, što mu je najbolji renking u karijeri.\nBugarski teniser napredovao je za tri pozicije, a iza sebe je ostavio Aleksandra Zvereva, Dominika Tima i Marina Čilića.\nZa jednu poziciju napredovali su David Gofan i Džek Sok, koji su pretekli Stana Vavrinku. Pablo Karenjo Busta završio je godinu na desetoj poziciji.\nNajbolji srpski teniser Novak Đoković ostao je na 12. poziciji sa 2585 bodova. Viktor Troicki je nazadovao za jednu je poziciju dok su Filip Krajinović i Dušan Lajović (75) zadržali istu poziciju.\nLaslo Đere je izgubio dve pozicije za 90. mesto na listi, a od srpskih igrača koji nisu među prvih 100 Janko Tipsarević, koji je sada 106, dok je Nikola Milojević imzabeležio skok za osam pozicija i sada je 153. na listi.\nTOP 10, ATP lista:\n1. (1) Rafael Nadal (Španija) 10.645\n10. (11) Pablo Karenjo Busta (Španija) 2.615\n12. (12) Novak Đoković (Srbija) 2.585\n34. (34) Filip Krajinović 1.298\n55. (55) Viktor Troicki 880\n75. (75) Dušan Lajović 687\n90. (88) Laslo Đere 612\n106. (105) Janko Tipsarević 556\n153. (161) Nikola Milojević 357\nATPatp, lista, tenis\nSK tipovi za klađenje – 20novembar 2017\nWTA LISTA: Napredovale Krunić, Janković i Danilović


MEĐUNARODNI DAN SEĆANJA NA ŽRTVE HOLOKAUSTA - Minority News\nDanas, 27. januara 2021. godine je Međunarodni dan sećanja na žrtve Holokausta, i obeležava se na godišnjicu oslobođenja logora Aušvic-Birkenau u Poljskoj. Samo u njemu ubijeno je milion i po ljudi, među kojima više od milion Jevreja. Ovaj dan ustanovljen je 1. novembra 2005. godine rezolucijom Generalne skupštine UN.\nTim povodom, a u želji da pamtimo milione nevinih žrtava, da se nikad nikome nigde ne bi ponovilo, Srpsko – jevrejsko pevačko društvo organizovalo je jedinstvenu onlajn edukativnu radionicu sa prevodom na engleski, pod nazivom: „Da se nikad ne zaboravi Holokaust, da se nikad ne ponovi – muzika piše sećanja“, navode iz ovog društva i dodaju „protiv diskriminacije, predrasuda, rasizma, antisemitizma, za toleranciju“.\nNa ranije održanoj radionici povodom Holokausta učestvovali su Srpsko – jevrejsko pevačko društvo, dr Milovan Pisarri, istoričar, prof. Dragan Popadić, socijalni psiholog, Jozef Baruhović koji je preživeo Holokaust i Marlena Weinberger Pavlović, moderator, navode iz ovog društva.\nKonkurs za program „Aktivne zajednice“


Subaru Forester 2008 dobio 5 zvezdica za bezbednost - Automagazin\n"Subaru Forester je najviše nagradjivani mali SUV u Americi," izjavio je tom prilikom Tomas J. Dol, zamenik izvšnog direktora Subaru Amerika. "A kada je reč o bezbednosti, Subaru Forester je ponovo zauzeo vodeću poziciju. Dokazane karakteristike aktivne i pasivne sigurnosti, odnosno, Subaru-ov simetrični pogon na sva 4 točka (Symmetrical All-Wheel Drive) i sistem za kontrolu dinamike vozila (Vehicle Dynamics Control (VDC)), kupcima Forestera pruža potpunu sigurnost i kontrolu i uliva poverenje." Pomenuti Program za ocenu sigurnosti novih modela automobila potrošačima obezbeđuje informacije o bezbednosti automobila, i to prvenstveno u vidu rezultata sa testiranja čeonog i bočnog udara, kao i sa nešto skorijeg ocenjivanja ponašanja pri prevrtanju, i na taj način pomaže kupcima prilikom donošenja odluke za kupovinu automobila. Rezultati testiranja se kupcima prezentuju pomoću prepoznatljivog sistema ocenjivanja zvezdicama – i to na skali od 1 do 5, pri čemu je ocena sa 5 zvezdica najviša. NCAP " kreš “ testiranja se vrše na brzinama višim od dozvoljenih koje propisuju Savezni standardi za bezbednost motornih vozila, i to za testiranje oba bočna udara pri brzini od 38.5 milja na sat, dok je pri testiranju potpunog čeonog sudara brzina pri udaru iznosila 35 milja na sat. Testiranja su obavljena radi poređenja vozila u okviru NHTSA Programa za informisanje potrošača, a kompletni rezultati su dostupni na sajtu: www.safercar.gov. Goran Sarić - Automagazin


Zbog GPS-a čovek kolima upao u reku\n► Zbog GPS-a čovek kolima upao u reku\nDži Pi Es (GPS) sistem navođenja vozila, jednog je čoveka naveo da kolima uleti u reku u američkoj državi Pensilvaniji, prenose danas lokalni mediji reči policije.\nPrema navodima lista Ekspres Tajms (Expreš-Times), kola su završila u reci Lej u Istonu, u subotu nešto posle 22.30 po lokalnom vremenu.\nNjegov sistem za navođenje ga je uputio da vozi duž biciklističke staze, kad je shvatio da ne može dalje tim putem on je krenuo nazad ali ustanovio da ne može ni tuda zbog tunela ispod niskog mosta.\nPrema navodima policije čovek nije mogao da ostane na biciklističkoj stazi zato što se sužavala i njegova kola su se postrance skotrljala u reku. Vozač nije povređen ali mu je izdato više saobraćajnih kazni.\npad u reku\nJedna devojčica je poginula u saobraćajnoj nesreći koja se danas dogodila kada je automobil sleteo sa puta i upao u reku Slatinu.\nDete preminulo nakon što je upalo u Rzav kod Arilja\nPetogodišnji dečak iz ariljskog naselja Rigošte, koji je danas upao u nabujalu reku Rzav, preminuo je uprkos pokušaju reanimacije, prenose mediji.


Arena - naočare za plivanje Nimesis X-Fit 92416-59 cena, cene Srbija, prodaja Beograd Novi Sad Niš\nArena - naočare za plivanje Nimesis X-Fit 92416-59 cene\nArena - naočare za plivanje Nimesis X-Fit 92416-59,... specifikacija\nArena - naočare za plivanje Nimesis X-Fit 92416-59\nEPonuda nije internet prodavnica već Vam omogućava da brzo i lako nađete Arena - naočare za plivanje Nimesis X-Fit 92416-59 po najjeftinijoj ceni. Naš cilj je da kupci budu što bolje informisani o ponudi Arena - naočare za plivanje Nimesis X-Fit 92416-59 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena - naočare za plivanje Nimesis X-Fit 92416-59 sa PRODAVCEM. EPonuda ne može da garantuje potpunu tačnost specifikacije i slika za Arena - naočare za plivanje Nimesis X-Fit 92416-59. Pre kupovine, podatke za Arena - naočare za plivanje Nimesis X-Fit 92416-59 proverite na sajtu PROIZVOĐAČA.


U Paraćinu javni uvid u plan južnog dela Grze | Energetski portal Srbije\nU Paraćinu javni uvid u plan južnog dela Grze\n22.11. 2018 Vesti\nU nastavku planskog uređivanja i izgradnje turističkog naselja Grza, javnih i privatnih površina i objekata, Nacrt plana detaljne regulacije južnog dela izletišta, od raskrsnice državnog puta do potesa „Papradina“, sa obe strane puta, na javnom je uvidu u Paraćinu do ponedeljka, 26. novembra.\nPredlog grafičkog planskog rešenja tog dela Grze, izložen je u prostorijama Odeljenja za imovinsko pravne poslove i objavljen na zvaničnom internet sajtu opštine Paraćin, u delu „Konkursi i javni oglasi“, zajedno sa tekstualnim delom i Izveštajem o strateškoj proceni uticaja plana na životnu sredinu.\nZainteresovana pravna i fizička lica, uvid mogu obaviti u Odeljenju za urbanizam, radnim danima od devet do 14 sati, a eventulane primedbe, sugestije i predloge, mogu dostaviti najkasnije u ponedeljak, do 11 sati.\nPisano obrazložena mišljenja koja stignu u tom roku, razmatraće Komisija za planove na javnoj sednici, 3. decembra.\nTo je prilika da podnosioci pisanih primedbi dobiju direktno obrazložene odgovore o odbijanju, odnosno tehničkim i pravnim mogućnostima delimičnog ili prihvatanja predloga u celini.


Nova godina, novi zakoni, uredbe, poskupljenja… - Pirot Plus Online\nNova godina, novi zakoni, uredbe, poskupljenja…\n02. januar 2020. 13:08 Gradska hronika Pirot Plus Online\nVlada Srbije uonela je nekoliko zakona i uredbi koje u stupile na snagu 1. januara Nove godine. Kao i za mnogo toga u životu, ima dobrih i onih drugih vesti.\nDa vas podsetimo !\nNa prеdlog Ministarstva za rad, zapošljavanjе, boračka i socijalna pitanja, Vlada Republike Srbije, u septembru prošle godine, donеla je Odluku o visini minimalnе cеnе rada za pеriod januar-dеcеmbar 2020. godinе.\nUtvrđеna minimalna cеna rada iznosi 172,54 dinara („nеto”) po radnom času i primеnjuje sе od 01. januara 2020. godinе.\nPovеćanjе minimalnе cеnе rada od 11,1 odsto najvеćе je do sada u Srbiji. Na osnovu ovog povećanja mеsеčna minimalna zarada iznosiće 30.022 dinara, što je za tri hiljade više u odnosu na dosadašnji iznos.\nVlada jе ovu odluku donеla u skladu sa Zakonom o radu, imajući u vidu da socijalni partnеri nisu postigli konsеnzus o visini minimalnе cеnе rada za 2020. godinu, što jе konstatovano na sеdnici Socijalno-еkonomskog savеta, održanoj dana 10. sеptеmbra 2019. godinе.\nIsplata penzija po "švajcarskom modelu". Primeni indeksacija penzija podrazumeva njihovo usklađivanje sa 50 odsto inflacije i 50 odsto rasta prosečne zarade.Primenom nove formule penzije će od januara biti uvećane 5,4 odsto. Uslovi za penzionisanje se menjaju. Žene će u 2020. godini za ostvarivanje prava na starosnu penziju morati da napune 63 godine života.Za odlazak u prevremenu penziju, novi uslovi su 39 godina staža i 57 godina i osam meseci života za žene, i 40 godina staža sa 58 godina i četiri meseca života za muškarce.\nStruja i komunalne takse\nRačuni za struju od 1. januara biće uvećan obavezan iznos za TV pretplatu, sa 220 na 255 dinara.\nPovećava se i i lokalna komunalna taksa koja se plaća prilikom registracije vozila. Nove iznose odredjuju lokalne sa mouprave\nIzmenama Zakona o porezu na dohodak građana ukinute su grupe paušalaca i proširen je spisak onih koji mogu da postanu paušalci. Od 15. januara poreska rešenja će dobijati unapred, elektronski, tako će znati koliki im je porez za celu godinu. Za pojedine biće i dodatnih olakšica.Novina je i to da će od januara paušalno moći da se oporezuju i auto-mehaničari, auto-limari i računovođe. Način oporezivanja menja se za 14 delatnosti među kojima su taksisti, programeri, arhitekte, umetnici. Njima će se porez obračunavati po republičkom proseku.\nStupile su na snagu izmene Zakona o izvršenju i obezbeđenju. Uvodi se postupak dobrovoljnog namirenja novčanih potraživanja pred javnim izvršiteljem.Suština je u tome da dužnik postigne sporazum sa poveriocem, uz posredovanje javnog izvršitelja, ali bez ulaženja u izvršni postupak i uz znatno manje troškove. Inicijativa mora da potekne od poverioca, a rok za sprovođenje ovog postupka je ograničen na 60 dana. Počela je primena novih odredbi Zakona o izvršenju i obezbeđenju (ZIO), prema kojima dužnik, vlasnik nepokretnosti više neće moći da ostane bez stana zbog komunalnog duga manjeg od 5.000 evra u dinarskoj protivrednosti.Porodilje i dece će po prvi put biti izuzeta od izvršenja sva primanja po osnovu zakona kojim se uređuje finansijska podrška porodicama sa decom.\nOd 1. januara 2020. godine legalizaciju sprovode opštine kojima će praktično biti upućeno, tačnije vraćeno oko 190.000 predmeta.\nOva opcija, medjutim, ne uvažava njihovu slobodu izbora koju vrstu prevoza će koristiti za dolazak i odlazak sa posla. Isplata naknade uz sakupljanje računa.\nPotpredsednik Vlade Republike Srbije i ministar unutrašnjih poslova Nebojša Stefanović doneo je danas odluku o tome da se registarske tablice ne menjaju nakon isteka roka od devet godina od dana izdavanja.\nPrema izmenama Pravilnika o registraciji motornih i priključnih vozila, koje je potpisao ministar, registarske tablice se neće menjati nakon pomenutog roka, kako je to do sada bilo propisano, a trebalo je da počne da se primenjuje od 1. januara.\nOne će morati da se menjaju samo ukoliko usled dotrajalosti ili oštećenja postanu neupotrebljive, kao i u slučajevima kada vozilo bude registrovano u drugom registarskom području, kada se izgube, ukradu ili budu uništene.\nVlasnicima vozila se preporučuje da, radi nesmetanog korišćenja vozila u inostranstvu, nakon isteka važnosti saobraćajne dozvole istu zamene.\nJeftiniji roming u Regionu\nDržavna sekretarka Ministarstva trgovine, turizma i telekomunikacija Vlade Republike Srbije Tatjana Matić izjavila je da će cene rominga u zemljama Zapadnog Balkana od danas biti snižene od devet do 35 odsto, u skladu s drugom fazom primene regionalnog sporazuma o romingu.\nMatić je u izjavi za agenciju Tanjug naglasila da će cene ostati iste u Crnoj Gori i Bosni i Hercegovini.\nOna je objasnila da će prosečna cena odlaznog poziva iz Srbije od danas iznositi 7,1 dinar, što je dodatno smanjenje za 34 odsto u odnosu na prethodno sniženje iz jula 2019. godine.\nPrema njenim rečima, prosečna cena dolaznog poziva za Srbiju biće 5,6 dinara, a SMS poruke 2,9 dinara, dok će prenos podataka u proseku koštati 3,6 dinara po megabajtu.\nPotpisan kolektivni ugovor sa sindikatima zaposlenih u zdravstvu\nMinistar zdravlja u Vladi Republike Srbije Zlatibor Lončar potpisao je kolektivni ugovor sa predsednikom Sindikata zaposlenih u zdravstvu i socijalnoj zaštiti Zoranom Savićem i predsednikom Granskog sindikata zdravstva i socijalne zaštite „Nezavisnost“ Zoranom Ilićem.\nSamo zajedničkim snagama, saradnjom kakvom smo do sada imali možemo da učinimo naš zdravstveni sistem još bolji i kvalitetniji, istakao je Lončar, dodavši da je nedavno prepoznat problem pomoćnog osoblja u zdravstvenim ustanovama i da se na rešavanju tog problema već uveliko radi.


Predstava "No exit" podigla je veliku prašinu zbog kontroverznih scena kojima obiluje, a posebnu pažnju privukle su glumice Jelica Kovačević i Jelena Velkovski, koje tumače lezbejke.\nGlumica Jelica Kovačević tumači lik Ines, lezbejke koja je ubila svoju ljubavnicu zbog ljubomore .\nLik Jelene Velkovske takođe je veoma intrigantan - ona je ubila dete zarad bluda i živi samo zarad spoljne lepote.\nPored Jelice i Jelene, u predstavi igra i glumac Aleksandar Lazić, koji tumači lik Garsena koji je tukao svoju ženu, izdao i proneverio poverenje prijatelja.\n- Vreme u kome sada živimo je puno licemerja i lizača sopstvenih laži zarad mrvica gumenog hleba, a duša je u nespokoju - kaže za "Blic" Aleksandar Lazić.\nOvo troje glumaca je sa strašću donelo ovo dramsko delo koje nije igrano 60 godina na daskama Srbije.\n- Na sceni je atmosfera ludila , greha , bludi , razvrata i pokajanja, i priznanja da smo goli kao crvi. Goli se rađamo , goli umiremo - istakli su glumci.


Irska privreda u usponu, stope rasta prestižu Kinu | Ekonomist\nEkonomija Irske napredovala je u trećem kvartalu brže od ekonomija preostalih članica Evropske unije, pokazali su danas zvanični podaci u Dablinu.\nIrski bruto domaći proizvod BDP porastao je 1,4 odsto u tri mjeseca zaključno sa septembrom, nakon rasta od 1,9 odsto iz prethodnog kvartala, navodi irski Zavod za statistiku.\nEkonomsku aktivnost mahom je podstakla snažna domaća tražnja i rast proizvodnje u većini privrednih sektora. Prosječna stopa rasta u devet mjeseci, zaključno sa septembrom, od čak 7,0 odsto, najviša je među 28 članica EU.\n“Irska bi ove godine mogla da zabilježi snažniji privredni rast od Kine. Podaci iz trećeg kvartala ukazuju na to da je Irska ponovo najbrže rastuće privreda Eurozone”,kazao je analitičar kompanije Kapital ekonomiks Entoni Bart.\nProšlogodišnji privredni rast Irske od 5,2 odsto takođe je bio najbrži u EU, a Irska je 2013. postala prva zemlja Eurozone koja je izašla iz programa međunarodne finansijske pomoći nakon dugotrajne budžetske štednje i podizanja poreza.\n“Snažan privredni oporavak doveo je do otvaranja novih radnih mjesta i pada nezaposlenosti, koja je smanjena za više od šest procentnih poena u odnosu na vrhunac krize i sad iznosi samo 8,9 odsto”, rekao je irski ministar finansija Majkl Nunan.\nEvropska komisija vjeruje da će irski BDP ove godine porasti 6,0 odsto u odnosu na prognozu rasta od 1,9 odsto u cijeloj EU i 1,6 odsto u Eurozoni.\nEBRD: Crna Gora i Srbija najbrže rastuće ekonomije\nOznake 4 odsto analitičar kompanije Kapital ekonomiks Entoni Bart BDP porastao je 1 Breaking Ekonomija Irske napredovala irski ministar finansija Majkl Nunan snažniji privredni rast od Kine\nU Bečićima se gradi rizort vrijedan 70 miliona eura, zapošljavaće preko 400 radnika


Nova smena u Beloj kući: Tramp otpustio Džona Boltona\nBivši savetnik za nacionalnu bezbednost Džon Bolton i predsednik SAD Donald Tramp, (arhivski snimak)\nPredsednik Donald Tramp otpustio je u utorak savetnika za nacionalnu bezbednost Džona Boltona, s kojim nije bio saglasan u pogledu niza spoljnopolitičkih pitanja, među kojima su Severna Koreja, Iran, Avganistan i Rusija.\n"Sinoć sam obavestio Džona Boltona da njegove usluge više nisu potrebne u Beloj kući. Izrazito se nisam slagao sa mnogim od njegovih predloga, što je bio slučaj i sa drugima u administraciji. Zatražio sam od Džona da podnese ostavku, koja mi je uručena jutros", tvitovao je Tramp, dodajući da će imenovati Boltonovog naslednika sledeće nedelje.\nUbrzo nakon Trampovog tvita, na Tviteru se oglasio i Bolton koji je izneo drugačiju verziju događaja. Saopštio je da je ponudio da podnese ostavku "u ponedeljak veče i da je predsednik Tramp odgovorio: Hajde da o tome razgovaramo sutra".\nZamenik portparola Bele kuće Hogan Gidli rekao je da se Tramp i Bolton "jednostavno nisu slagali u pogledu mnogih pitanja" i demantovao navode da je do razlaza došlo zbog jednog pitanja. Iz Bele kuće je takođe saopšteno da će Boltonov dosadašnji zamenik Čarli Kuperman, biti vršilac dužnosti savetnika za nacionalnu bezbednost.\nBolton, poznat po tvrdim stavovima o spoljnoj politici i odbrani, tražio je od Trampa da nastavi da vrši pritisak na Severnu Koreju uprkos pregovorima. Zalagao se i za oštriji stav prema Iranu, a protivio se Trampovim sugestijama o mogućem sastanku sa iranskim liderima. Bio je i za oštriju politiku prema Rusiji i Avganistanu.\nTakođe se navodno protivio planovima da se održe mirovni pregovori sa talibanima i avganistanskim predsednikom Ašraf Gani u predsedničkom odmaralištu u Kemp Dejvidu, u Merilendu. Tramp je nakon nedavnog napada talibana, u kojem je ubijen američki vojnik, odlučio da otkaže sastanak.\nVojska SAD pojačava operacije protiv talibana, pregovori za Trampa "mrtvi"\nAmerički mediji izveštavali su i da je Bolton često bio u sukobu sa američkim državnim sekretarom Majkom Pompeom.\nPompeo je na konferenciji za novinare u Beloj kući, na kojoj je prvobitno trebalo da se obrati sa Boltonom, rekao da je "definitivno bilo oblasti" u kojima je imao različite stavove od dosadašnjeg savetnika za nacionalnu bezbednost.\n"Predsednik ima pravo na osoblje koje želi. Trebalo bi da ima ljude kojima veruje i koje ceni", rekao je Pompeo.\nBolton je preuzeo položaj savetnika za nacionalnu bezbednost u aprilu 2018. godine, a zamenio je H.R. Mekmastera.\nPrethodno je služio u administracijama Ronalda Regana, i Džordža Buša starijeg i mlađeg. Za vreme mandata Džordža Buša mlađeg, bio je 15. američki ambasador pri Ujedinjenim nacijama.\nKao mogući Boltonovi naslednici pominju se američki specijalni izaslanik za Severnu Koreju Stiven Bigan i zamenik državnog sekretara Džon Saliven, za kojeg se očekivalo da bude imenovan za američkog ambasadora u Rusiji.\nBolton za Glas Amerike: Još su sveža sećanja na kinesku represiju na Tjenanmenu\nBolton: SAD šalju bombardere na Bliski istok kao upozorenje Iranu


Vučić: Haški tribunal da nauči da poštuje Srbiju\nPredsjednik Vlade Srbije Aleksandar Vučić poručio je danas sudijama Haškog tribunala da nauče da poštuju Srbiju.\n"Naučite da poštujete Republiku Srbiju, a onda ćemo da nastavimo razgovore u skladu sa zakonima Srbije", poručio je Vučić Haškom tribunalu.\nDobri rezultati u teškim uslovima\nPremijer Srbije Aleksandar Vučić rekao je da je država napravila dobre rezultate u teškim uslovima u kojima cijeli svijet uvodi vanredne ekonomske mjere i smanjuje plate.\nVučić: Oteti državljani su dobro\nPredsjednik Vlade Srbije Aleksandar Vučić izjavio je da su dvoje otetih službenika Ambasade Srbije u Libiji dobro i da vlasti Srbije sarađuju sa malteškom, britanskom, američkom i francuskom obavještajnom službom, kako bi oni bili oslobođeni.\nPredsjedavajući Predsjedništva BiH Dragan Čović ocijenio je da su poruke koje šalje premijer Srbije Aleksandar Vučić, pa i one koje je poslao u Banjaluci sa obilježavanja 9. januara - Dana Republike Srpske, poruke budućnosti BiH.\nČović je rekao da vjeruje da neće zahladniti odnosi BiH i Srbije zbog dolaska delegacije ove zemlje na obilježavanje Dana Republike Srpske, kao i da će put kvalitetnih odnosa BiH sa prva tri susjeda - Crnom Gorom, Srbijom i Hrvatskom ići stalno uzlaznom putanjom, bez obzira što se ponekad otvore pitanja koja pomalo stvore negativnu atmosferu.\nVučić dolazi u miru, a ne da krši Dejton\nOčekuje se pozitivan rasplet događaja\nPremijer Srbije Aleksandar Vučić očekuje pozitivan rasplet događaja u vezi sa otmicom dva srpska državljana u Libiji.\nVučić: I dalje bez sankcija Moskvi\nPredsjednik Vlade Srbije Aleksandar Vučić izjavio je u Moskvi da Srbija i dalje neće uvoditi sankcije Rusiji i da će Vlada Srbije raditi na daljem jačanju trgovinsko-ekonomskih odnosa.


reforma inspekcijske službe\nJelena Bojic Obradovic\t 08.08.2019. 14:27h 14:39h\n- Od kako sam se, kao ministar, susreo sa reformom inspekcija, shvatio sam njenu kompleksnost, kao i značaj koji ona ima, kako za privrednike, tako i za naše građane. Istovremeno, inspekcije svojim ljudstvom i opremom ne mogu da isprate sve zahteve reforme i stoga mi je drago da smo, kao vlada, stali zajedno ispred odluke da se inspekcije opreme, osnaže zarad boljeg privrednog ambijenta i dobrobiti građana Srbije. Ovo je uspeh cele vlade i partnera, a to su EBRD, USAID, NALED, ambasade Norveške i Holandije, rekao je ministar državne uprave i lokalne samouprave Branko Ružić.\nKako se navodi u saopštenju, 36 inspekcija je i krenulo sa radom u novom informacionom sistemu e-Inspektor kojim se ujednačava i unapređuje njihov rad i stvara svojevrsna kartoteka srpske privrede.\n- Na ovaj način zaokružena je podrška inspektorima da mogu da adekvatno reaguju na bahat, nepropisan rad, a pruže savet i otvorenu ruku onima koji posluju u skladu sa propisima, zaključio je ministar.


UPSEKO | Upoznajte UPSEKO\nObjavljeno: 8.12.2016. 17:48:17\nProces počinje registracijom, prilikom koje je potrebno da unesete sve podatke koji se zahtevaju u delu B dokumenta o kretanju otpada (naziv preduzeća, pib, matični broj, adresu, brojeve telefona i faksa i imejl adresu, kao i podatke o odgovornom licu za upravljanje otpadom u preduzeću - Vama, budućem administratoru).\nZa pomoć pri radu u Aplikaciji dostupni su Detaljno uputstvo za korišćenje i Zakonska regulativa koja uređuje ovu oblast.\nDashboard je centralno mesto aplikacije u kom, na jednom mestu, možete da vodite sve unose o proizvodnji (generisanju) otpada i predaji (otpremanju) otpada registrovanim preuzimačima, za odgovarajući datum. Svi podaci koje unesete na dnevnoj bazi vidljivi su na jednom mestu, u skladištu otpada.\nNa primer, korisnik "DEMO DOO" proizvodi sledeće vrste otpada:\nKada se registrujete, Dashboard je prazan i potrebno je da unesete podatke o otpadima koje proizvodite i komitentima koji za vas preuzimaju i primaju otpad, što možete da pročitate u nastavku.\nNakon uspešne registracije kao administrator, treba da izaberete vrste otpada koje proizvodite u vašoj kompaniji i unesete sve potrebne informacije o otpadu koje se zahtevaju u delu A dokumenta o kretanju otpada. Izabrane vrste otpada će se automatski pojaviti na Vašem Dashboard-u, kao što je to prikazano na primeru iznad.\nDa bismo Vam olakšali unos, unapred smo pripremili najčešće vrste otpada u praksi i uneli uobičajene podatke (karakter otpada, Q, D i R oznaka, fizičko stanje, način pakovanja itd.), koje uvek možete i treba da promenite u skladu sa realnim stanjem u vašoj kompaniji.\nNa primer, kod korisnika "DEMO DOO" izabrane vrste otpada imaju sledeće uobičajene podatke:\nDa biste mogli uspešno da koristeite aplikaciju i da na Dashboard-u unosite količine otpada koje proizvodite ili otpremate, vodite dnevne evidencije o otpadu proizvođača otpada i štampate dokumenta o kretanju otpada prilikom predaje ili otpreme, potrebno je da unesete podatke o kompanijama koje od vas preuzimaju otpad, tj. koji se zahtevaju u delu C i delu D dokumenta o kretanju otpada (naziv preduzeća, pib, matični broj, adresu, brojeve telefona i faksa i mejl adresu, kao i podatke o odgovornom licu za upravljanje otpadom u preduzeću komitenta i njihove brojeve dozvola).\nSve količine koje unosite na dnevnoj bazi, bilo da je u pitanju proizvodnja ili predaja otpada, nalaze se na jednom mestu - u skladištu otpada. Skladište je redna lista ulaza i izlaza i u njoj možete da filtrirate podatke o određenoj vrsti otpada, datumu ili komitentu, u skladu sa potrebama.\nNa primer, korisnik "DEMO DOO" proizvodi i otprema otpad na sledeći način:\nSve postojeće podatke možete naknadno izmeniti, ukoliko je to neophodno, naročito kada od preuzimača dobijete overen dokument o kretanju otpada sa upisanom količinom, koja se razlikuje od one koju ste vi izmerili.\nMoguće je vršiti izmene postojećih količina u slučaju da shvatite da je nekada došlo do greške, a na Dashboard možete uneti nove proizvedene ili optremljene količine za bilo koji datum iz prošlosti.\nJednom uneti podaci dostupni su tokom kompletnog rada u Aplikaciji i ne morate ih ponovo unositi prilikom kreiranja dokumenata ili evidencija o otpadu.


Sedamnaest izbegličkih porodica u Novom Bečeju konkurisalo za kupovinu osam kuća | Portal Moj Bečej - Bečejske opštine iz ugla građana!\nSedamnaest izbegličkih porodica u Novom Bečeju konkurisalo za kupovinu osam kuća\nSedamnaest izbegličkih porodica u Novom Bečeju konkurisalo je za kupovinu ukupno osam kuća, u okviru Regionalnog stambenog programa koji se sprovodi u Republici Srbiji. Prošlog petka je komisija utvrđivala kompletnost pristigle dokumentacije, a procene su da će se postupak odabira kandidata završiti za oko dva meseca.\nKomisija formirana za sprovođenje ovog konkursa zasedala je u petak 10. februara u Komesarijatu za izbeglice i migracije Republike Srbije u Beogradu. Tom prilikom otvorene su pristigle i utvrđena je kompletnost dokumentacije.\n-Dalji korak komisije je obilazak kuća, odnosno podnosioca zahteva, kako bi se utvrdilo u kakvim uslovima trenutno žive, kao i obilazak kuća koje žele da zakupe. Na Komisiji je da utvrdi kakve su to kuće i da li odgovaraju ceni koja je navedena. Pored 9.500 evra oni koji dobiju sredstva imaju pravo i na građevinski materijal i drugu opremu u vrednosti od 1.500 evra. Pored vrednosti kuće do 9.500 evra, dobitnici sredstava mogu da uplate još svojih sredstava, do 50 odsto onoga što su dobili, objasnila je Marica Bešlin, sekretarka Skupštine opštine Novi Bečej i članica komisije.\nU međuvremenu, iz zemalja porekla izbeglih lica koja konkurišu, potrebno je dobiti podatke o tome da li tamo poseduju neku nepokretnost, što sprovodi Komesarijat za izbeglice i migracije, a nakon toga, kandidati će se bodovati, na osnovu čega će biti utvrđeno ko od njih ispunjavaju uslove za dobijanje kuće. Procene su da će proces trajati bar još dva meseca.\nOtvaranje prijava su pratili predstavnici Komesarijata za izbeglice i migracije, odnosno OEBS-a i UNHCR-a, uz čiju se podršku sprovodi Regionalni stambeni program Republike Srbije. Predsednik Skupštine opštine Novi Bečej Mirjan Jakšić, jedan je od članova Komisije kazao je da je dokumentacija pristiglih prijava uglavnom bila potpuna, da ima dovoljno vremena da se manji nedostaci isprave.


Investicije u Srbiji i neinvestiranje u Sandzaku - Stranica 2 - Biznis-Ekonomija - Otvoreni Forum - Novi Pazar\nSrijeda, 18. Septembar 2013\nPočela izgradnja prvog vjetroparka u Srbiji\nUkupan kapacitet će biti 102 megavata, a električnu energiju proizvedenu u vjetropraku Plandište otkupljivat će EPS\nU Opštini Plandište Naftna Industrija Srbije počela je u srijedu izgradnju prvog vjetroparka u Srbiji Plandište, u koju će, prema riječima generalnog direktora NIS-a Kirila Kravčenka, biti uloženo 160 miliona eura.\nRadove na izgradnji otvorili su prvi potpredsjednik Vlade Srbije Aleksandar Vučić i Kravčenko, koji je rekao da će se realizacijom projekta baviti zajedničko preduzeće NIS Elektrovind, u kome NIS ima 50 posto vlasničkog udjela, dok je ostatak u vlasništvu privatnih investitora.\nPrema riječima Kravčenka, u planu je da taj projekt bude završen za 12 mjeseci.\nOn je najavio da obim finansijskih sredstava koje ulaže NIS neće biti veći od 23 miliona eura, a da je u planu da se ostatak sume osigura iz sredstava koja će uložiti partneri na projektu, kao i iz kreditnih resursa.\nKravčenko je ocijenio da je Srbija dobra zemlja za ulaganje i najavio nove investicione projekte.\nU novom vjetroparku planirana je izgradnja 34 vjetrogeneraciona uređaja, čiji će ukupni kapacitet biti 102 megavata, a električnu energiju proizvedenu u vjetropraku otkupljivat će Elektroprivreda Srbije.\nU procesu izgradnje vjetroparka Plandište bit će zaposleno 300 ljudi.\nKravčenko, Vučić i predsjednik Opštine Plandište Milan Selaković potpisali su poruku stavljenu u vremensku kapsulu položenu u temelj trafo-stanice.\nU poruci se navodi da je projekt počet s ciljem da se unaprijedi energetski sektor Srbije, radi poboljšanja infrastrukture i otvaranja novih radnih mjesta, kao i poboljšanja nivoa energetske stabilnosti zemlje.\nVjetropark Plandište će doprinijeti razvoju zelene energije u Srbiji, unaprijedit će uvjete života u lokalnoj zajednici i omogućiti Srbiji ispunjenje energetskih standarda Evropske unije\nČetvrtak, 19. Septembar 2013\nPalma: Dovešćemo investitore u NP\nJagodina -- Predsednik Sklupštine grada Jagodine Dragan Marković - Palma poručio je da će pomoći u dovođenju investitora u Novi Pazar nakon bratimljenja dva grada.\n"Razlog našeg bratimljenja sa Novim Pazarom je što je to grad koji je bio važan ekonomski centar, trgovinski centar i mi hoćemo da imamo ekonomsku saradnju, trgovinsku a posebno sportsku saradnju", rekao je Marković novinarima posle sednice Skupštine grada na kojoj je donesena odluka o bratimljenju.\nOn je istakao da će Jagodina biti spona između investitora i Novog Pazara s obzirom na to da je Novi Pazar gegrafski daleko od "koridora 10" i da se investitori zato teže odlučuju za taj grad.\n"Takođe želimo da pokažemo da smo mi grad koji želi da sarađuje sa gradom sa većinskim Bošnjačkim stanovništvom, mi ne delimo građane po nacionalnoj osnovi, za nas su svi građani isti koji poštuju Ustav ove države", rekao je Marković.Verujem, dodao je, da će se građani Novog Pazara sigurno obradovati ovoj vesti imajući u vidu da smo danas jednoglasno doneli odluku o bratimljenje.\nPrema rečima Markovića, sada i Novi Pazar treba doneti da donese odluku, na sednici Skupštine grada i da se dogovori datum kada će bratimljenje biti obavljrno.\n"Imajući u vidu da Novi Pazar ima veliki broj uspešnih privrednika ali i dosta zatvorenih fabrika i mi gde god idemo u neku državu obavezno pozivamo i vodime dva do tri provrednika iz Novog Pazara i gradonačelnika Mehu Mahmutovića a ići će sa nama i sada 25. septembra u Italiju. Ne samo da su oni bili članovi delegacije veću su i nekoliko poslova sklopili sa strancima", dodao je Marković.\nDanašnjom odlukom pokazali smo, kao grad u unutrašnjosti primer da ne treba da se samo bratimo sa gradovima iz nekih drugih država, treba da sarađujemo međusobno, gradovi u Srbiji, zaključio je Marković.\nSrijeda, 29. Januar 2014\nTurci kupuju Jumko\n"Jumka" iz Vranja, najveće tekstilne kompanije u Srbiji, zainteresovana\nje turska kompanija "Jagjemezler doel" koja posluje i u Makedoniji\n"Jumko" je trenutno u procesu restrukturiranja, a zaposleni u generalnom štrajku od sredine januara.\n- Sa menadžmentom smo u pregovorima od septembra prošle godine.\nDobili smo pismo o namerama i od tada održavamo stalne kontakte u cilju\npostizanja konkretnog dogovora, prvenstveno u interesu zaposlenih, što\nje nama kao rukovodstvu grada izuzetno bitno.\nReč je o kompaniji koja posluje u Štipu i koja ima ozbiljne namere da\nproširi svoje kapacitete kupovinom nekoliko proizvodnih celina -\nobjašnjava za Novosti gradonačelnik Vranja Zoran Antić.\nKako piše list, razgovori su se prvo vodili u Vranju, a onda je\ndelegacija grada otputovala u Štip zajedno sa predstavnicima\nreprezentativnih sindikata, kako bi se na licu mesta uverili o kakvoj se\n- Naši utisci su pozitivni i o nameri turskog investitora obavestili\nsmo Ministarstvo privrede i Agenciju za privatizaciju jer je država\nvećinski vlasnik "Jumka".\nTražili smo da odrede lice koje će voditi postupak. Nakon toga sa nama\nje kontaktirala Vesna Stajić iz Agencije za strana ulaganja i promociju\nizvoza, a očekujemo dopis iz Agencije za privatizaciju o konkretnim\nkoracima u vezi realizacije ove investicije - objašnjava Antić.\nPrema pisanju Novosti, turski investitor želi da kupi predionicu,\npripremu, tkačnicu, konac i doradu, kao i "Bivodu", i planira da zadrži\nradnike koji imaju dugogodišnje iskustvo.\nPetak, 14. Februar 2014\nVučić: U Dženeral Elektriku do 2016. posao za 1.050 ljudi\nPotpredsednik Vlade Aleksandar Vučić obišao je danas fabriku „Džonson\nelektrik“ u Nišu, koja se nakon šest meseci od potpisivanja memoranduma\nsa Gradom sprema za probnu proizvodnju.\nVučić je naglasio da je ova fabrika jedna od najvećih inevsticija u\nposlednjih 15 godina na jugu Srbiji i najavio da će u ovoj fabrici do\n2016.godine raditi 1.050 ljudi.\n-U ime Vlade republike Srbije ponosan na činejnicu da je za samo\nčetiri meseca izgrađen proizvodni pogod i fabrika od 10.000 kvadrata. U\ntoku ove godine posao će dobiti 250 ljudi, do sredine sledeće godine\n500 ljudi i tako redom. Do septembra očekujem da pokažemo celom svetu\nkako iz Srbije izlate najpoznatiji elektro motori - rekao je Vučić.\nPrvi potredsednik Vlade najavio je da postoji mogućnost da se po prvi\nput u većim razmerama ostvari saradnja između proizvodnog programa i\nobrazovnog sistema naše zemlje, te da će se u Tehničkim školama\nobrazovati budući radnici.\n- Ukoliko bi se to obistinilo imali bi sigurno zaposlenje za određene\nljude, ali neuporedivo bolju obučenost i pripremljenost za posao mladih\n„Džonson elektrik“ pravi elektromotore za BMW, Volvo, Jaguar i druge\npoznate proizvođače vozila, te sam zamolio njihove prestavnike da u\novom periodu razmotre mogućnost da prošire posao i uposle još toliko\nljudi, i mogu da kažem da nisam dobio negativan dgovor, dodao je Vučić.\nVlada Srbije obezbedila 9 miliona evra preko SIEPE za realizaciju\nposla, probna proizvodnja očekuje se u aprilu, a početak rada predviđen\nje za 1.septembar.\nSrijeda, 29. Oktobar 2014\nDžinsi otvara pogone u Vladičinom hanu i Krupnju\nIako je bilo najavljeno da će turska tekstilna kompanija Džinsi (Jeanci) do kraja ove godine otvoriti pogon u Novom Pazaru, Turci nameravaju da otvore nove proizvodne kapacitete u Krupnju i Vladičinom hanu, kao i da prošire proizvodnju u Leskovcu.\nPodsećamo da su tokom kampanje za parlamentarne izbore političari najavljivali da će ova turska kompanija do kraja ove godine u krugu Tekstilnog kombinata “Raška” u Novom Pazaru otvoriti pogon i u prvom navratu zaposliti 400 radnika, a kasnije još nekoliko stotina.\nMemorandum o razumevanju u kojem turska kompanija iskazuje nameru za proširenje proizvodnje na Vladičin han i Krupanj, potpisali su ministar trgovine Rasim Ljajić i direktor kompanije Džinsi Taner Bujukdžan.\nKompanija Džinsi četiri godine uspešno posluje u Leskovcu, gde pored postojećih 600 radnika, a namerava da zaposli još 250 radnika.\nPoslovodstvo kompanije Džinsi već je donelo odluku da, nakon tehničke adaptacije pogona preduzeća Krupanjka, počne proizvodnju u Krupnju, dok su pregovori sa lokalnom samoupravom i nadležnim državnim institucijama o širenju proizvodnje na Vladičin Han u toku.\nPetak, 10. April 2015\nUtorak, 24. Novembar 2015\nPosao za 2.000 radnika\nKompanija "Lear" nudi radna mesta u budućoj fabrici u zoni "Sever 4". Najveći broj onih koji će imati sreću da budu izabrani radiće kao operateri u proizvodnji\nAMERIČKA kompanija "Lear" će prve radnike za svoju buduću fabriku u Novom Sadu primiti u februaru 2016, saznaju "Novosti" u beogradskoj ispostavi "Men pauer grupe". Firma iz Detroita je, naime, brigu o ljudskim resursima prepustila ovoj specijalizovanoj međunarodnoj agenciji.\nPlan je da se zaposli više od 2.000 ljudi, a interesovanje potencijalnih kandidata je, zaista, veliko. Traže se svi obrazovni profili od II do VII stepena stručne spreme - dodaju u "Men pauer grupi".\nPritisak na veb-adresu posaomanpower.rs, na koju se prijave primaju, ne prestaje. Poziv se odnosi na kandidate iz Novog Sada, ali i okolnih mesta, udaljenih najviše 40 kilometara.\nNajveći broj onih koji će imati sreću da budu izabrani radiće na poziciji operatera u proizvodnji. Za to im nije neophodno nikakvo prethodno iskustvo, pošto će morati da prođu posebnu obuku, ali još nema zvaničnih informacija gde će ona biti sprovedena.\n"Lear" se, inače, bavi proizvodnjom sedišta i elektronskih sistema za automobilsku indistriju. Pored onih u SAD, fabrike ima u preko 30 zemalja širom planete, a u njima trenutno radi oko 130.000 ljudi. Zato se i smatra najvećim snabdevačem auto-industrije u svetskim razmerama.\nKada je o budućoj fabrici reč, izvesno je da Amerikance čeka lokacija na oko osam hektara u novoj radnoj zoni "Sever IV", pored auto-puta Subotica - Beograd. Kada će ugovori o njenoj gradnji biti i zvanično potpisani i kada će početi s radom, zasad se ne zna.\nTENDER ZA UREĐENjE ZONE\nPOZIV budućim radnicima agencija "Men pauer grup" uputila je paralelno sa raspisivanjem tendera za komunalno uređenje radne zone "Sever IV", koji je objavio Zavod za izgradnju grada. U ovoj godini za to će biti izdvojeno oko 440, a dogodine još 600 miliona dinara


Stručnjaci smatraju da - s obzirom na procene kako će 435 članova tog zakonodavnog tela glasati - predsednika Obamu čeka možda i do sada najteža zakonodavna bitka.\nOdbor za odnose sa inostranstvom u američkom Predstavničkom domu počeo je da razmatra evenutalno odobrenje američkog vojnog napada na Siriju, u odgovor na prošlomesečni hemijski napad u kojem je stradalo više od hiljadu ljudi. Stručnjaci smatraju da - s obzirom na procene kako će 435 članova tog zakonodavnog tela glasati - predsednika Obamu čeka možda i do sada najteža zakonodavna bitka, sa jednim od najvećim uloga kada je reč o kredibilitetu Sjedinjenih Država.\nOsvrnuvši se na užasavajuće snimke napada hemijskim oružjem američki državni sekretar Džon Keri je članovima senatskog odbora rekao da svet budno prati situaciju.\n„Svet ne samo da prati kako bi video šta ćemo odlučiti, već posmatra i kako ćemo doći do te odluke, da li još možemo da postignemo jednoglasnost u Sjedinjenim Državama“.\nIstaknuti član tog odbora, demokrata Eliot Engel se slaže:\n„....pitanje s kojim se danas suočavamo je daleko veće od upotrebe hemijskog oružja u Siriji. Reč je o kredibilitetu Amerike kao globalne sile“.\nMeđutim, neki članovi, među kojima je i republikanac Majkl Mekol iz Teksasa, izrazili su zabrinutost povodom odobravanja vojne akcije, zbog sastava sirijskih pobunjenika.\n„Ja se brinem da bi svaki napad na ovaj režim - koliko god da je on loš - osnažio radikalne islamiste, odnosno ekstremiste, a taj film smo već gledali“.\nPolitički analitičar Stjuart Rotenberg kaže da nezvanična prebrojavanja glasova u Predstavničkom domu sugerišu da će usvajanje rezolucije, kojom se dozvoljava upotreba vojne sile biti teško, ali ne i nemoguće.\n„Predsednici imaju način da zavrću ruke, mole, iznose argumente i obećavaju do pred samo glasanje, i obično uspevaju, malom većinom. Ali ovo nikako nije gotova stvar“.\nPredsedavajući Predstavničkog doma, republikanac Džon Bejner kaže da će glasati za tu rezoluciju i apeluje na članove da mu se pridruže. Međutim, Bejner se konstantno suočava sa neslaganjem svojih stranačkih kolega.\n„Ovo nije vlada u kojoj se glasa po stranačkoj liniji, u kojoj predsednik Predstavničkog doma jednostavno kaže glasajte ovako i svi pripadnici njegove stranke to i učine. Štaviše, šta god da Bejner kaže, možete računati da će 30 do 40 republikanaca u Predstavničkom domu učiniti upravo suprotno“.\nRotenberg kaže da će verovatno doći do neočekivanih koalicija.\n„Ovo je jedna od onih čudnih situacija u kojima će biti veoma zbunjujućih koalicija, gde će se izolacionisti, libertarijanci među republikancima, priključiti veoma liberalnim demokratama, koji se tradicionalno protive dodatnim troškovima za vojsku i odbranu. Te dve grupe će se udruženo suprostaviti pružanju odobrenja predsedniku da napadne Siriju. Imaćete mešavinu republikanaca i demokrata, veliki broj umerenjaka, ali isto tako i šaku jakih liberala i jakih konzervativaca, koji podržavaju predsednika“.\nSvet će verovatno budno pratiti, kada se Predstavnički dom i Senat naredne nedelje u punom sastavu vrate na Kapitol Hil kako bi se fokusirali na Siriju.


Bliži se kraj pandemije! Dr Janković kaže: U martu okončanje ovog talasa, koji je ujedno i poslednji\nDoktor veruje da pandemija ide ka svom kraju i da virus ubuduće neće biti toliko neprijateljski nastrojen prema svom domaćinu\nZamenik direktora Univerzitetskog kliničkog centra Niš dr Radmilo Janković kaže da će aktuelni talas zaražavanja kovidom 19 trajati narednih od mesec do mesec i po i da će se situacija zatim smiriti i neće biti novih talasa.\n- Verujem da će se ovaj talas nakon mesec dana smiriti i da će već početkom marta situacija biti mnogo bolja, a sredinom i krajem marta verovatno će biti i potpuni kraj ovog talasa. Za mene bi bilo iznenađenje da nas udari neki novi talas, i zato mislim da ćemo, kao i prošle godine, imati prilično miran period tokom kasnog proleća i čitavog leta - izjavio je dr Janković, uz ogradu da treba videti kako će se tada virus ponašati na južnoj hemisferi, gde će biti zimsko doba.\n- Prirodan put je da bolest ima endemski karakter, da će da se javlja sezonski i da neće izazivati teže kliničke slike, te da će naći svoj prirodni put da, poput ranijih vrsta koronavirusa, obitava u prirodi ne ugrožavajući svoje domaćine - smatra dr Janković, koji je i direktor Klinike za anesteziju i intenzivnu terapiju UKC Niš.\nEvidentno - kliničke slike su blaže\n- Da je ovakav masovni broj zaraženih izazvao delta soj, naša država, ali i sve države u svetu imale bi potpuni zdravstveni kolaps. Delta soj je bio najpatogeniji i izazivao je najteže kliničke slike, a uz to je bio i mnogo virulentniji od izvornog vuhanskog i kasnijeg alfa soja - naglasio je dr Janković.\nBroj zaraženih u Srbiji potcenjen\nDr Janković veruje da je broj zaraženih u Srbiji potcenjen i do dva i po puta, odnosno da svakodnevno bude zaraženo između 20.000 i 30.000 ljudi.\n- Simptomi izazvani omikronom su mnogo blaži i uglavnom obolevaju mlađi ljudi koji nisu skloni disciplini, pa se, shodno tome, ogroman broj zaraženih neće javiti u kovid ambulante - smatra dr Janković.\nOn ne veruje da bi uvođenje strožih epidemiološih mera dovelo do manjeg broja zaraženih, jer, kako navodi, u dobrom delu Evrope važe veoma stroge mere, pa broj zaraženih opet raste, a situacija nije bitno drugačija nego u Srbiji.\n- Jednostavno, ovo doba godine je sezona boravka u zatvorenim prostorima, gde su ljudi u veoma bliskom kontaktu i gotovo je nemoguće zaustaviti širenje tako virulentnog soja - poručuje dr Janković.\nOn naglašava da je dodatno frustrirajuće to što je omikron u potpunosti zaobišao imunitet stečen vakcinacijom i imunitet stečen preležanom bolešću.\n- Ipak, ono što se definitivno može videti jeste da ljudi koji su uredno vakcinisani nemaju gotovo nikakvu značajniju simptomatologiju bolesti niti komplikacije - zaključio je dr Janković.\nDr Radmilo Janković Koronavirus pandemija Srbija


Vilotić: ''Zvezdaš sam, ne bih mogao u Partizan...'' - Naslovi.net vesti\nVilotić: ''Zvezdaš sam, ne bih mogao u Partizan...''\nVilotić: Ne bih mogao u Partizan!\nVečernje novosti nedelja, 22. april 2012.\nPoštujem crno-bele kao klub, međutim kao veliki Zvezdaš ne bih mogao da igram za večitog rivala - kaže defanzivac crveno-belih posle informacije da ga žele u HumskojŠTOPER Crvene zvezde Milan Vilotić, koji je danima u dubokoj "ilegali", daleko od očiju javnosti, nije mogao u nedelju da ostane nem na činjenicu da mu se usijao telefon od poziva sa pitanjem da li će zaista preći u Partizan. -... »\nSportske.net nedelja, 22. april 2012.\nPosle današnjih informacija da je za njegove usluge ozbiljno zainteresovan Partizan reagovao je Milan Vilotić, koji je naglasio da od toga neće biti ništa, jer kao ''veliki Zvezdaš ne bi mogao da igra za Partizan''. I predsednik crno-belih demantovo ove informacije.crvenazvezdafk.com Štoper Crvene zvezde Milan Vilotić ipak neće doći u Partizan ovog leta, bar ako je suditi po njegovoj, ali i reakciji prvog čoveka Partizana Dragana Đurića na današnje medijske spekulacije. Naime, Vilotić je u... »\nVilotić za MONDO: Ne bih mogao u Partizan\nMondo nedelja, 22. april 2012.\nŠtoper Zvezde demantuje medije i kaže da nije pričao ni sa kim iz Partizana. "Kao veliki navijač Crvene zvezde ne osećam se sposobnim da igram za Partizan", kaže Vilotić za MONDO.Milan Vilotić, po svemu sudeći, neće stopama Gorana Milojevića, Milka Đurovskog, Gabrijela Kleversona Klea i Vladimia Stojkovića. Beogradska čaršija šuškala je o kontaktima Partizana i štopera Milana Vilotića, koji se i dalje... »\nBOMBA: Vilotić od juna u Partizanu! ROBI: Ma ne zanima me!\nTelegraf nedelja, 22. april 2012.\nBivši kapiten Zvezde tajno pregovara sa crno-belima i čeka istek ugovora 31. majaTransfer bomba se sprema da odjekne Beogradom. Dojučerašnji kapiten Crvene zvezde Milan Vilotić kako beogradski mediji saznaju na dobrom je putu da postane član Partizana! Robert Prosinečki Telegrafu kratko i jasno odgovorio na... »\nPartizan zove Vilotića!?\nVesti online nedelja, 22. april 2012.\nInformacija koja kruži fudbalskim krugovima poslednjih dana je da su čelnici Partizana u pregovorima s Milanom Vilotićem, štoperom Crvene zvezde, o njegovoj selidbi u komšiluk na leto.Vilotić će u junu biti slobodan igrač, još od jesenas nije ni u jednom planu Roberta Prosinečkog i imaće odrešene ruke da traži novu sredinu. U akciju su, navodno, uskočili vodeći ljudi Partizana koji bi da ga dovedu u redove... »\nVilotić rešenje za odbranu Partizana!?\nPutem Brazilca Klea i golmana Vladimira Stojkovića uskoro bi mogao i Milan Vilotić, bivši štoper Crvene zvezde! Navodno je za njegove usluge Partizan poodavno pokazao interesovanje, a realizacija transfera bi mogla da se dogodi u letnjem prelaznom roku.Prema informacijama koje je danas objavio ''Blic'' u svom internet izdanju, Milan Vilotić bi mogao na leto da postane član - Partizana! Štoper Crvene zvezde odavno je u nemilosti trenera Prosinečkog koji mu je dao odrešene ruke u... »\nKakva bomba: Vilotić u pregovorima sa Partizanom?\nS media nedelja, 22. april 2012.\nPrema saznanjima Blica, bivši kapiten crveno-belih već nekoliko meseci pregovara sa Partizanom, a već bi u letnjem prelaznom roku trebalo da stavi paraf. Želju da ga angažuje imao je nekadašnji sportski direktor Partizana, Mladen Krstajić, ali se njegovim odlaskom iz Humske nisu promenile želje... »\nPartizan pripremio letnju transfer "bombu" - Vilotić u Humskoj!\nBlic sport nedelja, 22. april 2012.\nDojučerašnji kapiten Crvene zvezde i igrač kojeg je trener crveno-belih Robert Prosinečki odstranio iz tima Milan Vilotić navodno bi prvih dana letnjeg prelaznog roka trebalo da potpiše ugovor sa Partizanom.Prema informacijama Blica, Vilotić je već nekoliko meseci u kontaktu sa Partizanom, a tokom jesenjeg dela prvenstva, u Humsku je želeo da ga dovede bivši sportski direktor Mladen Krstajić. Vilotić skoro godinu dana ne igra,... »\nBlic sport199 komentar(a)\nVečernje novostipre 3 satajoš 7 povezanih »\nBlicpre 5 satijoš 6 povezanih »


Cvetković očekuje pozitivno mišljenje Međunarodnog suda pravde :: emg.rs:: Sve najnovije ekonomske vesti i vesti dana - Srbija, region, svet\n16. jul 2010. | 18:11\n"Očekujemo pozitivno mišljenje Međunarodnog suda pravde, zatim debatu u Ujedinjenim nacijama koja će otvoriti perspektivu novih pregovora o Kosovu", rekao je srpski premijer za agenciju Frans pres.\nCvetković je naglasio da "budućnost celog regiona ne može da se gradi na kršenju međunarodnog prava i srpska vlada smatra da jedino dijalogom može da se prevaziđe sadašnja situacija na Kosovu, koja je teška".\nMeđunarodni sud pravde će 22. jula objaviti savetodavno mišljenje o Kosovu.\nSud će na poziv Generalne skupštine UN, odgovoriti na pitanje da li je jednostrana deklaracija o nezavisnosti Kosova, koju su u februaru 2008. proglasile privremene vlasti u Prištini, u skladu sa međunarodnim pravom.\nMišljenje suda, Generalna skupština UN zatražila je na inicijativu Srbije.\nKosovo je do sada priznalo 69 zemalja, među kojima su SAD i 22 od 27 zemalja Evropske unije.\n"Srpska vlada spremna je za razgovore o statusu Kosova i o problemima koji otežavaju svakodnevni život građanima naše južne pokrajine", rekao je Cvetković.\nOn je istakao da se Srbija zalaže za "pravedno rešenje" koje će osigurati "trajni mir i stabilnost" u regionu i dodao da se smatra da se takvo rešenje može pronaći samo putem otvorenog i iskrenog dijaloga.\n"Srbija će rešiti pitanja vezana za Kosovo mirnim i diplomatskim putem i uveren sam da treba, u interesu mira i stabilnosti, da pronađemo jedno održivo rešenje", rekao je premijer Srbije.\nTeme: Kosovo, Pravosuđe\nInstitucije: UN, Vlada Srbije, Međunarodni sud pravde


Naslovnica Bosna i Hercegovina Lagumdžija razgovarao s Davutogluom\nBiH – Na marginama sastanka ministara vanjskih poslova zemalja članica NATO-a, koji se danas održava u Briselu, ministar vanjskih poslova BiH Zlatko Lagumdžija obavio je kratak razgovor sa turskim šefom diplomatije Ahmetom Davutogluom, javlja novinar Anadolu Agency (AA).\nMinistri vanjskih poslova NATO-a okupili su se danas na sastanku kojim je predsjedavao generalni sekretar NATO-a Anders Fogh Rasmussen.\nPodsjetimo, ministri vanjskih poslova zemalja članica NATO-a, s ciljem smirivanja krize u Ukrajini, pozavali su Rusiju da smanji broj vojnika na Krimu, kao i vojnih aktivnosti u blizini granice sa Ukrajinom. Pored ova dva zahtjeva, od Rusije zatraženo da broj vojnika na Krimu smanji na nivo prije početka krize, da vrati jedinice u njihove baze, da odstupi od nezakonite i nelegitimne odluke o pripajanju Krima, da se suzdrži od sličnih napada na Ukrajinu te da poštuje prava naroda Ukrajine, uključujući i krimske Tatare.\nU saopćenju, u kojem je podržano slanje misije Organizacije za evropsku sigurnost i saradnju (OSCE), pohvaljene su Oružane snage Ukrajine zbog hrabrosti, discipline i suzdržanosti naspram provokacija.\nPodsjetimo također, ministar Lagumdžija se nalazi u Briselu povodom učešća na Međunarodnoj konferenciji o prevenciji genocida.


Vulin: Nastavljamo uspešnu saradnju sa Kinom\nMinistar unutrašnjih poslova Aleksandar Vulin razgovarao je danas sa ambasadorkom Kine u Beogradu Čen Bo o daljim perspektivama saradnje, pre svega o započetim projektima koji će biti nastavljeni po okončanju pandemije korona virusa.\nFabrici pozdravio odluku Vlade Srbije o ambasadoru Crne Gore\nŠef Delegacije Evropske unije (EU) u Srbiji Sem Fabrici danas je, u razgovoru sa ministrom spoljnih poslova Nikolom Selakovićem, pozdravio odluku Vlade Srbije o povlačenju odluke o proterivanju ambasadora Crne Gore.\nDačić: Srbija za razvoj saradnje sa BiH; Radmanović: Složeni odnosi\nSrbija je veoma zainteresovana za razvoj i unapređenje dobrih odnosa sa BiH, rekao je danas predsednik Narodne skupštine Ivica Dačić i naveo da naša zemlja poštuje teritorijalni integritet BiH i da specijalne veze sa RS nisu na štetu saradnje sa centralnom vlašću BiH.\nSelaković: Konstantan napredak u odnosima Srbije i Francuske\nMinistar spoljnih poslova Nikola Selaković i ambasador Francuske Žan-Luj Falkoni saglasili su se danas da odnosi između dve zemlje konstantno napreduju.\nEK o o Crnoj Gori i Srbiji: Jasna poruka Varheljija\nEvropska komisija ocenjuje da je jasna jučerašnja poruka komesara za proširenje Olivera Varheljija, kojom je pozdravljena odluka Srbije da povuče otkazivanje gostoprimstva ambasadoru Crne Gore, a Podgorica pozvana da učini isto.\nEU: Srbija nastavila napredak, mora bolje u reformi vladavine prava\nZemlje članice EU u svojim zaključcima za 2020. godinu pozdraviće ukupan napredak Srbije u pregovorima o pristupanju EU, postignuto u oblasti ekonomije i saradnje u regionu, ali i naglasiti da je napredak u oblasti vladavine prava i normalizacije odnosa sa Prištinom i dalje ”odlučujući za brzinu napredovanja Srbije na putu ka članstvu”.\n11:49 Decembar 05, 2020\n11:41 Decembar 05, 2020\nMitropolija: Vernici neće pristvovati četrdesetodnevnom pomenu Amfilohiju\n11:31 Decembar 05, 2020\nKlubovi, restorani, splavovi...pozivaju na doček Nove godine\n11:16 Decembar 05, 2020\nMinistarka Popović: Država će pobediti mafijaše\n10:48 Decembar 05, 2020


ZA NASTAVAK OBNOVE HILANDARA DODATNIH 680.000 EVRA | SRNA\nZA NASTAVAK OBNOVE HILANDARA DODATNIH 680.000 EVRA\nBEOGRAD, 19. FEBRUARA /SRNA/ - Ministarstvo kulture i informisanja Srbije izdvojilo je 80 miliona dinara /oko 680.000 evra/ za nastavak radova na obnovi manastira Hilandar za ovu godinu, saopšteno je iz ovog ministarstva.\nPlanom rada u 2019. godini predviđen je nastavak rekonstrukcije trpezarije sa kuhinjom, kao i nastavak pripremnih radova na dohiji i igumenariji sa paraklisom koji podrazumjevaju ojačanje, osiguranje i demontažu djelova koji bi mogli da padnu, kako bi se pristupilo konzervatorskim radovima na tom objektu.\nKomisija za Hilandar, kojom je predsjedavao ministar kulture i informisanja Srbije Vladan Vukosavljević, usvojila je na današnjoj sjednici izvještaj o izvršenim radovima u prošloj godini i plan radova za ovu godinu, čime su usaglašeni okviri za dalji nastavak obnove tog najznačajnijeg srpskog manastira.\nKomisija je konstatovala da su završeni kompletni restauratorsko-konzervatorski radovi na Belom konaku i da je objekat u funkciji, te da su u skladu sa planom izvedeni radovi na krovnoj konstrukciji trpezarije sa kuhinjom, a započeti su pripremni radovi na dohiji i igumenariji sa paraklisom.\nNavedeno je da je u skladu sa predviđenom dinamikom Pokrajinski zavod za zaštitu spomenika kulture "Petovaradin" sproveo konzervatorsko-restauratorske radove na tronu Bogorodice Trojeručice.


Abazović: Katnić ranije prisluškivan, ANB će otkrivati nepočinstva :: Politika\nIzvor: Glas Amerike/rtcg.me\nAbazović kaže da je vidio oproštajnu poruku bivšeg funkcionera Agencije za nacionalnu bezbjednost (ANB) Luke Bulatovića, koji je prije nekoliko dana pronađen mrtav u iznajmljenom stanu, u podgoričkom naselju Momišići.\n“Sa žaljenjem konstatujem sve što se desilo bivšem funkcioneru ANB-a. Ja samo želim da kažem, da je novi menadžment ANB-a tu da otkriva i brojna nepočinstva, da se to desilo i početkom februara kada je pokrenuta velika afera vezano za ANB, da se to desilo i sada otkrićem jednog prislušnog aparata u kabinetu specijalnog državnog tužioca, koji je iz prethodnog perioda da ne bude nikakve dileme, iz perioda prethodnog menadžmenta”, navodi Abazović.\n“Zbog toga sa moje strane još jednom poziv svim službenicima ANB-a, uprave policije, tužiocima, ljudima koji mogu da dovedu do nekih otkrića da skupe hrabrosti, da će država stati iza njih, a da oni samo urade ono što je njihova i građanska i profesionalna dužnost da obavijeste o nekim detaljima koji su važni za naše društvo, a o čemu oni imaju saznanja, ali se drže daleko od očiju javnosti”, zaključio je Abazović.\n@da odgovara , da ima morala, no je najobičnija baraba, čim na ovaj način komentariše jedan nemili događaj! Zadnja rečenica, u oproštajnoj pruci, govori da Dritan taj čin ne može shavtiti, pošto se on bori za srpski svet!\nAbazović kaza "novi menadžment ANB". To nije novi menadžment no stanica(terminologija CIA) GRU.


Kontinental ulaže 17 miliona evra u novu fabriku\nBeta\t 8. jula 2015. 14:25\nVlada Srbije, Grad Subotica i nemački Kontinental (Continental) potpisali su danas Memorandum o razumevanju za novu investiciju te kompanije u Srbiji od 17 miliona evra i zapošljavanje 500 radnika.\nDokument su u prisustvu premijera Srbije Aleksandra Vučića potpisali ministar privrede Srbije Željko Sertić, generalni direktor Kontinentala za Srbiju Živko Topalović i gradonačelnik Subotice Jene Maglai.\nNemački Kontinental posluje u Subotici od 2012. godine gde proizvodi delove za rashladne uređaje u automobilima i zapošljava 650 radnika.\nDržava će tu investiciju podržati sa tri miliona evra, a lokalna samouprava, odnosno Grad Subotica, opremiće 2,5 hektara zemljišta za izgradnju nove fabrike Kontinentala.\nSertić je rekao da je obaveza Kontinentala da u naredne tri godina zaposli novih 500 radnika, a posle toga da u roku od pet godine zapošljava najmanje 1.150 radnika u Srbiji.\nPotpredsednik nemačkog Kontinentala, koji je najveći svetski dobavljač autodelova Markus Murk rekao je da je širenje poslovanja te kompanije u Srbiji potvrda da je zadovoljna poslovnim ambijentom u Srbiji i podrškom vlade i lokalne samouprave.\nMurk je najavio mogućnost daljih ulaganja Kontinentala u Srbiju, kojoj su, kako je rekao potrebni obrazovani radnici i spremna je da ulaže u njihovu obuku.\nSrpski ministar privrede je podsetio da u Srbiji posluje 450 nemačkih kompanija, a neke od njih poput Leonija, Štade, Boša i Simensa, širile su poslovanje u Srbiji.\nKomentarišući dolazak nemačkog proizvođača mesa Tenisa, Sertić je rekao da je za dugoročnu i veliku investiciju te kompanije u Srbiji potrebno da se ispune još neki uslovi, kao što je izmena nekih propisa u Srbiji.


Brošura o najčešćim greškama pri sprovođenju prekograničnih projekata\nKancelarija za evropske integracije objavila je brošuru o najčešćim greškama pri sprovođenju prekograničnih projekata. Brošura je zasnovana na prekograničnoj saradnji sa Rumunijom ali sadrži brojne informacije primenjive na druge programe prekogranične saradnje. Brošuru možete preuzeti na ovom linku.\nEU poklonila nova „zelena ostrva“, očekuje se civilizovano ponašanje\nSubotica - Postavljanje prvih tzv. zelenih ostrva u Subotici, kao rezultat zajedničkog IPA projekta Severnobačkog regiona i Osiječko-baranjske županije, a koji su podrazumevali posebne zatvorene eko-punktove na kojima se odlaže selekcionisani otpad, letos je doživelo svojevrsni fijasko. Zaštitne mreže oko kontejnera su razvaljene, sami kontejneri ižvrljani, a otpad iz njih razbacan. To je svakako bilo veliko razočaranje za inicijatore i realizatore ovog IPA programa, subotičko ekološko udruženje Cekor i njihove partnere iz Osijeka i Zagreba, ali i za sve građane koji žele da se Subotica počne odgovornije odnositi prema najvećem problemu modernog društva kao što je odlaganje smeća i njegovo selektivno uklanjanje, uz mogućnost reciklaže.\nTa zelena ostrva su nakon vandalizma obnovljena, a ovih dana IPA projekat Subotičana, Osiječana i Zagrepčana „Ka zajednicama koje recikliraju“ privodi se kraju. Jedan od rezultata te saradnje je i istraživanje o stavovima građana i spremnosti da se i sami „modernizuju“, odnosno da prihvate ideju selektivnog odlaganja otpada, kao važan uslov očuvanja njihove okoline, i planete uopšte.\nIstraživanje je sproveo zagrebački Institut „Ivo Pilar“, a rezultati govore da su građani Subotice u velikoj meri spremni da još u svom stanu odvajaju otpad, i tako ga pripreme za moguću reciklažu, ali je tu i onaj deo stanovništva kome je ta ideja i dalje strana, ali koji imaju očito i višak agresivnosti, i kontejneri za đubre su im iz nekog razloga iritirajuća pojava - možda upravo zbog činjenice da simbolizuju red umesto haosa koji donosi agresija. No, bilo kako bilo, Subotičani su od EU eko-fondova dobili još nekoliko tih zelenih ostrva sa kontejnerima u kojima se selektivno odlaže otpad. Oni su smešteni na pet punktova u gradu, i pod nadstrešnicama, i zaključani, a ključeve će dobiti samo stanari dotičnih kvartova. Ukupna vrednost ove donacije, dobijene zahvaljujući pre svega projektu Cekora, iznosi ravno 28.682 evra.\nUčesnici projekta izrazili su nadu da će ova zelena ostrva imati drugačiju sudbinu, ali uz poruku da je potrebno građane dodatno edukovati u pogledu ekološkog razumevanja problema smeća. Subotica, treba reći i to, već deceniju-dve mališane u školama i vrtićima podučava važnosti recikliranja organskog otpada, kao i načinu odlaganja ostalih vrsta otpada, ali je očito da je možda i odraslima potrebna takva poduka. Nadležni u lokalnoj upravi su još pre nekoliko godina na više mesta u gradu postavili kontejnere u koje se smeće odlaže selektivno, i oni donekle funkcionišu. Ipak, u pojedinim mesnim zajednicama više se niko i ne osvrće na natpise na tim kontejnerima, te se papir baca zajedno sa plastikom, a plastika zajedno sa otpacima hrane. Neki kažu da je JKP Čistoća kriva, budući da kada su odgovarajući kontejneri puni, smeće se negde mora baciti...